cyanic-selkie/wikianc huggingface dataset:
劉曜
曜立太學于長樂宮東，小學于未央宮西，簡百姓年二十五已下十三已上，神志可教者千五百人，選朝賢宿儒明經篤學以教之. 以中書監劉均領國子祭酒. 置崇文祭酒，秩次國子. 散騎侍郎董景道以明經擢為崇文祭酒. 以遊子遠為大司徒.
曜命起酆明觀，立西宮，建陵霄台于滈池，又將於霸陵西南營壽陵. 侍中喬豫、和苞上疏諫曰：「臣聞人主之興作也，必仰准乾象，俯順人時，是以衛文承亂亡之後，宗廟社稷流漂無所，而猶上候營室以構楚宮. 彼其急也猶尚若茲，故能興康叔、武公之跡，以延九百之慶也. 奉詔書將營酆明觀，市道芻蕘咸以非之，曰一觀之功可以平涼州矣. 又奉敕旨復欲擬阿房而建西宮，模瓊台而起陵霄，此則費萬酆明，功億前役也. 以此功費，亦可以吞吳蜀，翦齊魏矣. 陛下何為于中興之日而蹤亡國之事！自古聖王，人誰無過！陛下此役，實為過舉. 過貴在能改，終之實難. 又伏聞敕旨將營建壽陵，周回四里，下深二十五丈，以銅為棺郭，黃金飾之，恐此功費非國內所能辦也. 且臣聞堯葬谷林，市不改肆；顓頊葬廣陽，下不及泉. 聖王之於終也如是. 秦皇下錮三泉，周輪七里，身亡之後，毀不旋踵，暗主之於終也如此. 向魋石槨，孔子以為不如速朽；王孫倮葬，識者嘉其矯世. 自古無有不亡之國，不掘之墓，故聖王知厚葬之招害也，故不為之. 臣子之于君父，陵墓豈不欲高廣如山嶽哉！但以保全始終，安固萬世為優耳. 興亡奢儉，冏然於前，惟陛下覽之. 」曜大悅，下書曰：「二侍中懇懇有古人之風烈矣，可謂社稷之臣也. 非二君，朕安聞此言乎！以孝明於承平之世，四海無虞之日，尚納鐘離一言而罷北宮之役，況朕之暗眇，當今極弊，而可不敬從明誨乎！今敕悉停壽陵制度，一遵霸陵之法. 《詩》不雲乎：'無言不酬，無德不報. '其封豫安昌子，苞平輿子，並領諫議大夫. 可敷告天下，使知區區之朝思聞過也. 自今政法有不便於時，不利社稷者，其詣闕極言，勿有所諱. 」省酆水囿以與貧戶.
歸有光
生平
有光之時，王世貞、李顯龍等大倡秦漢之文，持「文自西京，詩自唐|天寶而下，俱無足觀」之論，天下靡然從風. 有光獨抱《史記》與韓、歐諸家遺集，與二三弟子講授於荒江老屋之間，毅然與之抗衡，且目為庸妄，詆為偽學. 世貞初大憾之，晚乃心折. 迨有光卒，嘗為之像贊曰：「風行水上，渙為文章；風定波息，與水相忘. 千載惟公，繼韓歐陽；余豈異趣，久而自傷. 」可謂推崇備至矣.
大澳
人稀，庠序不出三五. 又多見廢棄，大澳公立學校、永助學校皆然. 惟公校舊址，改授武術. 二〇〇〇年，棚屋大火，至今未復.
沈括
嘉祐六年，任安徽寧國縣令，倡築蕪湖萬春圩之工，並撰《圩田五说》、《万春圩图记》.
嘉祐八年，擢進士第，任揚州司理參軍. 又為館閣校勘，遷太子中允、提舉司天監，遷太常丞，擢知制誥，為河北西路察訪使.
吳大帝
十三年，敗曹操於赤壁. 十八年，抗操於濡須口，三國志載操望權軍，嘆其齊肅，乃退，謂「生子當如孫仲謀」.
沈括
元豐二年，烏台詩案，依王銍《元祐補錄》筆記，沈括涉及其中. 然南宋李燾作《續資治通鑑長編》，疑此記載之日期與事實不符，宜復考詳.
相與爲一
鏈
分類:韓國音樂 分類:虹橋世界
沈括
元祐初，以光祿少卿分司.
吳大帝
暮年多嫌忌，果於殺戮，成南魯黨爭，吳始有敗象.
李昪
楊溥卒於丹陽宮，溥子璉為吳太子時，昪以女妻之，及昪篡國，封其女永興公主. 女聞人呼公主，則嗚咽流涕而辭，宮中皆憐之. 溥卒，以璉為康化軍節度使，已而以疾卒.
七年，昪卒，年五十六，謚曰光文肅武孝高皇帝，廟號烈祖，陵曰「永陵」. 子景立.
西班牙
民俗
縮圖 西班牙人奉天主教，好鬥牛. 其國南境有諸舞者，以弗拉明戈最負盛譽. 奏吉他者亦眾.
劉曜
安善於撫接，吉凶夷險與眾同之，及其死，隴上歌之曰：「隴上壯士有陳安，驅幹雖小腹中寬，愛養將士同心肝. 䯀驄父馬鐵瑕鞍，七尺大刀奮如湍，丈八蛇矛左右盤，十蕩十決無當前. 戰始三交失蛇矛，棄我䯀驄竄嚴幽，為我外援而懸頭. 西流之水東流河，一去不還奈子何！」曜聞而嘉傷，命樂府歌之. 楊伯支斬姜沖兒，以隴城降. 宋亭斬趙募，以上邽降. 徙秦州大姓楊、姜諸族二千餘戶于長安. 氐羌悉下，並送質任.
武功豕生犬，上邽馬生牛，及諸妖變不可勝記. 曜命其公卿各舉博識直言之士一人，司马劉均舉參軍台產，曜親臨東堂，遣中黃門策問之. 產極言其故，曜覽而嘉之，引見東堂，訪以政事. 產流涕歔欷，具陳災變之禍，政化之闕，辭旨諒直，曜改容禮之，即拜博士祭酒、諫議大夫，領太史令. 其後所言皆驗，曜彌重之，歲中三遷，歷位尚書、光祿大夫、太子少師，位特進.
曜妻劉氏疾甚，曜親省臨之，問其所欲言. 劉泣曰：「妾叔父昶無子，妾少養于叔，恩撫甚隆，無以報德，願陛下貴之. 妾叔皚女芳有德色，願備後宮. 」曜許之. 言終而死，偽諡獻烈皇后. 以劉昶為使持節、侍中、大司徒、錄尚書事，進封河南郡公，封昶妻張氏為慈鄉君，立劉皚女芳為皇后，追念劉氏之言也. 俄署驃騎劉述為大司徒，劉昶為太保. 召公卿已下子弟有勇幹者為親禦郎，被甲乘鎧馬，動止自隨，以充折沖之任. 尚書郝述、都水使者支當等固諫，曜大怒，鴆而殺之.
香港浸會大學
歌
校歌之曲，為謝志偉博士所譜；詞分二闋，上者，肇始之時，謝扶雅作之，下者，正名大學時，謝志偉補之.
敦厚崇禮關懷社稷 桃李古道熱腸
難兄難弟 (樂社)
鏈
分類:韓國音樂 分類:虹橋世界
霸道之聲里奧拉維
他典
分類:韓國音樂 分類:䖳娛樂
泰國商業銀行
泰國商業銀行（泰文曰：ธนาคารไทยพาณิชย์），泰國之首家銀行也 ，今乃是國至大. 始於五世王朱拉隆功時，一九○四年稱書務局，越明年，易今名.
節用
是故古之聖王而為聖者，蓋其制節用之法，謂之天下百工，各事所能，足以奉民用，則止矣. 而加費而無利於民者，聖王弗為之. 下嘗言聖王飲食、制衣、節葬之法. 又言及原人即出，未有宮室之時，悉居於陵丘所堀之穴，聖王以為夏時傷民之氣，遂作宮室而利. 然宮室之法何邪？子墨子言曰：「其旁可以圉風寒，上可以圉雪霜雨露，其中蠲潔，可以祭祀，宮牆足以為男女之別則止，諸加費不加民利者，聖王弗為. 」
中華人民共和國
史
中華民國十年，中國共產黨立於上海. 初附於中國國民黨，黨人得以兼國民黨，共理中華民國廣州軍政府，同謀北伐. 其後國民黨人以共產黨人以公務營黨務，既下南京，蔣中正大肆捕殺共產黨人. 遂奔江西. 十六年起義於南昌，中國工農紅軍是立. 二十年，立中華蘇維埃共和國，都瑞金. 二十三年，國民革命軍圍攻瑞金，八萬紅軍不能支，乃西走. 至貴州遵義，追兵見緩，遂議定策. 責博古、李德之過，撤其要職，改以毛澤東、周恩來、王稼祥主事. 二十五年，紅軍抵延安吳起鎮，餘部七千. 時日本侵華，蔣反以剿共為先. 遂以共抗日為號，與張學良等兵諫蔣. 終紅軍廢國號，更號陝甘寧邊區. 翌年，與國民黨共戰日本.
韓國銀行
韓國銀行（韓國語︰한국은행），大韓民國之中央銀行也. 公元一九五零年立.
西里爾字母
古文
西里爾字母成於保加利亞第一帝國，創始者效法希臘文字而成之，因創始者乃聖西里爾之門徒，故以師父之名名也. 雖聖西里爾與梅篤丟斯二人先行創立格拉哥里字母以為斯拉夫人傳教及教化之便，然此字母既出世，人皆傳習之. 故古教會斯拉夫語及受拜占庭教化之斯拉夫人之古語，皆以之書.
甘寧
甘寧字興霸，漢|後漢巴郡臨江人也，初為吏舉計掾，補蜀郡丞，頃之，棄官歸家.
煙臺市
特色
此地果佳氣和，水土饒沃. 工業頗完備，居山東之冠. 有名產蘋果、梨、葡萄酒. 漁業發達甚，有巨港，民俗喜食海物. 食頗著名，名食有炸蠣黃、九轉大腸、蔥爆海參、蔥爆羊肉、油燜大蝦等，故人謂之曰魯菜之鄉.
牛頓 (單位)
蓋因格致家奈端首釋其理，故以之名，「牛頓」爲今譯.
名水百選
昭和六十年三月，日本環境廳覈通國之川水，以定名水，凡百所，是謂名水百選.
名水不以直飲名. 居民能並力護水，以保其質，則湧水若者、川|河川若者、地下水若者，咸能在列.
精神勝利法
據
分類:心理
文言
晚清
泰西諸國入侵，清國難抗衡，西學成顯學也，而文言漸廢.
晉元帝
愍帝即位，拜丞相、大都督中外軍事. 建興四年，匈奴擄愍帝，乃即位於建康，以續晉祀.
氧化還原反應
氧化還原反應者，屬化學反應，氧化數見易，蓋電子轉移故也. 有氧化有還原，循電荷守恆，氧化、還原必等量而行效.
"還原劑　+　氧化劑　→　氧化產物（氧化數升高）　+　還原產物（氧化數降低）"
虞允文
虞忠肅公允文，字彬甫，宋隆州仁壽人，徽宗大觀四年生. 六歲能誦九經，七歲能屬文. 紹興二十三年進士，通判彭州，權知黎州、渠州. 秦檜當國，蜀士多屏棄. 檜死，趙達薦允文，除祕書丞，累遷禮部郎官. 金主亮有南侵意. 允文上疏言：「金必敗盟，願詔大臣豫思備禦. 」
二年，金兵復至，上悔不用允文言. 陳俊卿亦薦允文堪大用，除端明殿學士、同簽書樞密院事. 乾道元年，拜參知政事. 會錢端禮受李宏玉帶，事連允文，為御史章服所論，罷政，奉祠西歸. 三年，召至闕，除知樞密院事兼參知政事. 即拜資政殿大學士、四川宣撫使，尋詔依舊知樞密院事. 歸蜀一月，召至闕，不數月復使蜀.
慕容廆
太康十年，廆又遷於徒河之青山. 廆以大棘城即帝顓頊之墟也，元康四年乃移居之. 教以農桑，法制同于上國. 永甯中，燕垂大水，廆開倉振給，幽方獲濟. 天子聞而嘉之，褒賜命服.
天祚有晉，挺授英傑. 車騎將軍慕容廆自弱冠蒞國，忠於王室，明允恭肅，志在立勳. 屬海內分崩，皇輿遷幸，元皇中興，初唱大業，肅祖繼統，蕩平江外. 廆雖限以山海，隔以羯寇，翹首引領，系心京師，常假寤寐，欲憂國忘身. 貢篚相尋，連舟載路，戎不稅駕，動成義舉. 今羯寇滔天，怙其丑類，樹基趙、魏，跨略燕、齊. 廆雖率義眾，誅討大逆，然管仲相齊，猶曰寵不足以禦下，況廆輔翼王室，有匡霸之功，而位卑爵輕，九命未加，非所以寵異籓翰，敦獎殊勳者也.
沱㶞城庯
政區
分類:越南地方志
氨
反應
此氨與鹽酸之反應也，放熱.
敬翔
翔與李振俱為太祖所信任，莊宗入汴，詔赦梁羣臣，李振喜謂翔曰：「有詔洗滌，將朝新君. 」邀翔欲俱入見. 翔夜止高頭車坊，將旦，左右報曰：「崇政李公入朝矣！」翔歎曰：「李振謬為丈夫矣！復何面目入梁建國門乎？」乃自經而卒.
東海大學
今學院有九、生徒凡一萬五千餘.
六畜
六畜者，馬、牛、羊、雞、犬、豕也.
調音法
調音法列表
分類:語文學
前涼
涼世系
涼太宗成王茂
中歐大學
分類:大專院校
石虎
季龍下書令刑贖之家得以錢代財帛，無錢聽以穀麥，皆隨時價輸水次倉. 冀州八郡雨雹，大傷秋稼，下書深自咎責. 遣御史所在發水次倉麥，以給秋種，尤甚之處差復一年. 季龍將遷于鄴，尚書請太常告廟，季龍曰：「古者將有大事，必告宗廟，而不列社稷. 尚書可詳議以聞. 」公卿乃請使太尉告社稷，從之. 及入鄴宮，澍雨周洽，季龍大悅，赦殊死已下. 尚方令解飛作司南車成，季龍以其構思精微，賜爵關內侯，賞賜甚厚. 始制散騎常侍已上得乘軺軒，王公郊祀乘副車，駕四馬，龍旗八旒，塑望朝會即乘軺軒.
時眾役煩興，軍旅不息，加以久旱谷貴，金一斤直米二斗，百姓嗷然無生賴矣. 又納解飛之說，于鄴正南投石於河，以起飛橋，功費數千億萬，橋竟不成，役夫饑甚，乃止. 使令長率丁壯隨山津采橡捕魚以濟老弱，而復為權豪所奪，人無所得焉. 又料殷富之家，配饑人以食之，公卿已下出穀以助振給，奸吏因之侵割無已，雖有貸贍之名而無其實. 改直蕩為龍騰，冠以絳幘.
左校令成公段造庭燎於崇杠之末，高十餘丈，上盤置燎，下盤置人，絙繳上下. 季龍試而悅之. 其太保夔安等文武五百九人勸季龍稱尊號，安等方入而庭燎油灌下盤，死者七人. 季龍惡之，大怒，斬成公段於閶闔門.
太原徙人五百餘戶叛入黑羌. 武鄉長城徙人韓強獲玄玉璽，方四寸七分，龜紐金文，詣鄴獻之. 拜強騎都尉，復其一門. 夔安等又勸進曰：「臣等謹案大趙水德，玄龜者，水之精也；玉者，石之寶也；分之數以象七政，寸之紀以准四極. 昊天成命，不可久違. 輒下史官擇吉日，具禮儀，謹昧死上皇帝尊號. 」季龍下書曰：「過相褒美，猥見推逼，覽增恧然，非所望也，其亟止茲議. 今東作告始，自非京城內外，皆不得表慶. 」中書令王波上《玄璽頌》以美之. 季龍以石弘時造此璽，強遇而獻之.
下書令諸郡國立五經博士. 初，勒置大小學博士，至是復置國子博士、助教. 季龍以吏部選舉斥外耆德，而勢門童幼多為美官，免郎中魏ＫＪ為庶人. 以其太子宣為大單于，建天子旌旗. 以夔安為征討大都督，統五將步騎七萬寇荊揚北鄙. 石閔敗王師于沔陰，將軍蔡懷死之. 宣將硃保又敗王師于白石，將軍鄭豹、談玄、郝莊、隨相、蔡熊皆遇害. 季龍將張賀度攻陷邾城，敗晉將毛寶於邾西，死者萬餘人. 夔安進據胡亭，晉將軍黃沖、曆陽太守鄭進皆降之. 安於是掠七萬戶而還.
制曰：「征士五人車一乘，牛二頭，米各十五斛，絹十匹，調不辦者以斬論. 」將以圖江表. 於是百姓窮窘，鬻子以充軍制，猶不能赴，自經于道路死者相望，而求發無已. 會青州言濟南平陵城北石獸，一夜中忽移在城東南善石溝，上有狼狐千餘跡隨之，跡皆成路. 季龍大悅曰：「獸者，朕也. 自平陵城北而東南者，天意將使朕平蕩江南之征也. 天命不可違，其敕諸州兵明年悉集. 朕當親董六軍，以副成路之祥. 」群臣皆賀，上《皇德頌》者一百七人. 時妖怪尤多，石然于泰山，八日而滅. 東海有大石自立，旁有血流. 鄴西山石間血流出，長十餘步，廣二尺餘. 太武殿畫古賢悉變為胡，旬餘，頭悉縮入肩中. 季龍大惡之，佛圖澄對之流涕.
季龍性既好獵，其後體重，不能跨鞍，乃造獵車千乘，轅長三丈，高一丈八尺，罝高一丈七尺，格獸車四十乘，立三級行樓二層於其上，克期將校獵. 自靈昌津南至滎陽，東極陽都，使御史監察，其中禽獸有犯者罪至大辟. 御史因之擅作威福，百姓有美女好牛馬者，求之不得，便誣以犯獸論，死者百餘家，海岱、河濟間人無寧志矣. 又發諸州二十六萬人修洛陽宮. 發百姓牛二萬餘頭配朔州牧官.
增置女官二十四等，東宮十有二等，諸公侯七十餘國皆為置女官九等. 先是，大發百姓女二十已下十三已上三萬餘人，為三等之第以分配之. 郡縣要媚其旨，務於美淑，奪人婦者九千餘人. 百姓妻有美色，豪勢因而脅之，率多自殺. 石宣及諸公又私令采發者，亦垂一萬. 總會鄴宮. 季龍臨軒簡第諸女，大悅，封使者十二人皆為列侯. 自初發至鄴，諸殺其夫及奪而遣之縊死者三千餘人. 荊、楚、揚、徐間流叛略盡，宰守坐不能綏懷，下獄誅者五十餘人. 金紫光祿大夫逯明因侍切諫，季龍大怒，遣龍騰拉而殺之. 自是朝臣杜口，相招為祿仕而已. 季龍常以女騎一千為鹵簿，皆著紫綸巾、熟錦褲、金銀鏤帶、五文織成靴，游于戲馬觀. 觀上安詔書五色紙，在木鳳之口，鹿盧回轉，狀若飛翔焉. 遣涼州刺史麻秋等伐張重華.
法律
法律者，所以禁民為非，而使其遷善遠罪也. 尚書呂邢蓋東亞法律之始也. 今遺失久焉. 有據可靠者. 蓋戰國秦漢法律乎？班氏刑法志首論刑法與正史. 後世因循接踵. 國不可不論刑法也. 至唐乃有長孫氏奉旨辨析條文，反覆辯難，乃作唐律疏議. 成千載奉行之經典，傳佈天下. 近年地不愛寶，每有人掘出三尺簡. 戰國秦漢南北朝皆有與焉. 最著者，乃湖北睡虎地秦律，張傢山漢律，及西域律令也.
李寶
唐島之戰始末
正隆六年，金主亮南伐宋. 以蘇保衡為浙東道水軍都統制，以完顏鄭家奴為浙東道副統制，由海路襲浙江臨安府. 宋諜探聞，高宗謂宰臣曰：「李寶頃因召對，詢以北事，歷歷如數. 且以一介脫身還朝，陛對無一毫沮懾，是必能事者. 」乃授浙西路馬步軍副總管，駐劄平江，令與守臣督海舟捍禦. 高宗問：「舟幾何？」曰：「堅全可涉風濤者，百二十艘. 」「兵幾何？」曰：「僅三千，皆閩、浙弓弩手，非正兵也. 旗幟甲仗亦粗備. 事急矣，臣願亟發. 」賜寶衣帶、鞍馬、尚方弓刀、戈甲及銀絹萬數.
宋金之贊
宋高宗聞唐島之捷報，喜曰：「朕獨用李寶，果立功，為天下倡矣. 」詔獎諭，書「忠勇李寶」四字，表其旗幟. 除靜海軍節度使、沿海制置使，賜金器、玉帶.
金主亮於瓜州渡聞膠西之敗，大怒，召諸將約以三日渡江，迫之過甚，於是為完顏元宜所弒. 向微李寶唐島之捷，則完顏亮之死未可期，宋國江南之地之危可憂也. 寶之功亦大矣.
鄭成功
遙奉永曆朝於鼓浪嶼誓師北伐
永曆三年春，帝在肇慶. 成功募兵銅山. 三月，以施琅、楊才、黃廷、柯宸樞、康明、張英伐漳浦，守將王起鳳降. 尋下雲霄，抵詔安，屯分水關. 清軍力攻，宸樞死焉. 七月，封成功為延平公，隨使貢方物，率師入潮，至碣石衛. 是年全粵俱奉正朔.
永曆五年春正月，率師而南. 二月，舟次平海衛. 鴻逵棄揭陽回島. 閩撫張學聖按泉，以馬得功襲廈門. 鴻逵未至，鄭芝莞無設備，未戰而潰. 大學士曾櫻死之. 鴻逵至，攻得功. 得功不得退，使謂鴻逵曰：『公等家屬皆在安平，脫得功不出，恐不利公家』. 鴻逵患之，且不虞成功之驟至也，逸之. 四月，成功至自平海，得功去兩日矣. 以失律罪殺芝莞. 芝莞，成功從叔也. 諸將悚懼，兵威復振，凡六萬餘人. 鴻逵泊白沙，築寨以居. 左先鋒施琅得罪逃於清. 是時帝在安隆所. 五月，伐南溪. 十一月，敗清提督楊名高於小營嶺. 十二月，伐漳浦，守將楊世德、陳堯策降.
大韓純宗
光武十一年夏七月十九日，帝受禪，二十三日，以妃尹氏爲皇后. 二十四日，日韓協約成. 國事一決於內閣總理大臣李完用等，日本勢益熾. 是歲，日本令廢韓國軍. 三年伊藤博文死，日本遂力於吞韓. 其時，一進會人以為韓日合邦可取. 蓋二國合為一邦，韓國可藉日人之力而興. 然日本欲以朝鮮地為屬領而已.
四年，日本令日韓併合. 帝拒成併合約法，完用代成之，韓國遂亡. 帝廢為李王，居舊都昌德宮.
鄭成功
鄭克𡒉與鄭克塽
克塽嗣位，大封眾臣. 永曆三十七年，澎湖海戰起，清水師提督施琅敗劉國軒、董騰等，奪澎湖安撫司. 國軒逃返東寧，力主降清. 錫範以為然，克塽年糼，俱從之. 鄭氏乃奉表降清，清廷以之爲海澄公，國除. 康熙四十六年八月二十七日，克塽卒於北京，年三十七，爵位無襲.
氫氧根
氫氧化物
分類:化學
集
集者，當世數學之本也. 夫集，聚物也，其內之物，曰元素. 若有物曰乾（x），其為集甲（A）之屬，則云乾為甲之元素也（記曰「x \in A」），曰「甲有乾」或「乾屬甲」.
例
凡無物者，曰空集（記曰「∅」）.
劉旻
乃以周廣順元年正月戊寅即皇帝位于太原，以子承鈞為太原尹，判官鄭珙、趙華為宰相，都押衙陳光裕為宣徽使，遣通事舍人李𧦬間行使于契丹. 契丹永康王兀欲與旻約為父子之國，旻乃遣宰相鄭珙致書兀欲，稱姪皇帝，以叔父事之而已. 兀欲遣燕王述軋、政事令高勳以冊尊旻為大漢神武皇帝，并冊旻妻為皇后. 兀欲性豪儁，漢使者至，輒以酒肉困之，珙素有疾，兀欲彊之飲，一夕而以醉卒. 然兀欲聞旻自立，頗幸中國多故，乃遣其貴臣述軋、高勳以自愛黃騮、九龍十二稻玉帶報聘.
銅鑼衛門 野比太之寶島
《銅鑼衛門 野比太之寶島》者，日本之電影也. 有動畫《銅鑼衛門》，此為其映畫版. 西曆二〇一八年三月三日，首演於日本. 是電影，原著者爲藤本弘. 今井一曉導演. 編者川村元氣. 服部隆之配樂.
雞鳴寺
內有大雄寶殿、觀音樓、韋馱殿、景陽樓、誌公墓、胭脂井、念佛堂、豁蒙樓、藏經樓、藥師佛塔. 壹九八三年，依明清時規制，予以修葺，雞鳴寺漸復而外敷. 列金陵四十八景.
尼奧寵物
尼奧寵物者，網絡遊戲也，始乎一九九九年十一月十五日. 乃亞當·鮑威爾、多娜·威廉姆斯所創.
與者各擇其伴，同遊太虛(曰尼奧世界)，或娛以相競、或武以升段、或樂以易財，而其幣者，曰尼奧點數，可以購物，譬若兵、食、衣、淫等.
民科
分類:群學
涼宮春日之銷
他記
二〇一〇年，本作嘗以上嘉影戲，獲第十五屆神戶動畫獎.
阿拉伯之春
二〇一〇年冬，突國街販布瓦吉吉氏自焚於市，蓋不忍酷吏盤剝. 埃及、利比亞、敘利亞諸民亦苦肉食者久矣，得互聯網之便，傳閱自焚影，怒之，愈恨本國之獨夫，遂起事.
燕昭成帝
燕昭成皇帝諱弘，字文通，文成帝之季弟.
多鄰國
分類:美國企業
桓階
子壯侯嘉嗣，遷亭公主. 嘉平中，以樂安太守與吳會戰東關，軍敗，沒. 嘉子翊嗣. 纂，階弟也，為散騎侍郎，賜爵關內侯.
漢孝靈皇帝
紀
熹平五年，永昌太守曹鸞上書陳黨事，帝令捕殺之. 又詔黨人門生、故吏、父子、兄弟為官者皆免，禁錮終身，坐及五族. 此後賢士盡去，朝野皆空. 漢為十常侍所掌，黎民日苦，盜賊更作. 太平道於時而起，廣招徒眾. 五斗米道亦盛於漢中.
政治
靈帝即位，復行黨錮，任用宦官亂政，又常賣官鬻爵. 中平五年，靈帝準太常劉焉之請，復置州牧，史稱廢史立牧. 以焉為益州牧、黃琬為豫州牧；是年，又以宗正劉虞為幽州牧. 其後諸州牧皆據州為政，遂不受朝廷之製. 八月，靈帝置西園八校尉，以小黃門蹇碩為統領，以製大將軍何進之權.
外交
熹平二年，日南郡之外國以譯官進貢.
熹平三年，夫餘國遣使進貢.
引據
分類:漢本紀
徐繼畬
繼畬父潤第，治陸王之學. 繼畬承其教，務博覽，通時事. 在閩、粵久，熟外情，務持重，以恩信約束. 在官廉謹. 罷歸，主平遙書院以自給. 同治十二年卒，年七十九.
複分解反應
例
鹽酸與氫氧化鈉之反應如下.
壬寅佩氏訪臺
據
分類:民國臺灣紀事
張光玉
早年
1885年7月，法賊迫逐咸宜帝出京，尊室說護帝至廣治新所城，詔各地勤王. 張光玉遂携衆輸誠. 尊室說命之衛帝. 以其父素望，芒族人甚信光玉，樂輸餉官軍. 久之，光玉為帝之腹心，帝避法賊，曾駐駕其宅.
子集
定義
然乙有甲而甲非乙者，則甲乃乙之真子集耳（記曰「」）.
吉林大學
吉林大學者，略稱吉大，華夏之大學也，在春城. 西元一九四六年，中共中央東北局肇創東北行政學院，是為其源也，亦開中共辦大學堂之先河. 今，東北之名學也. 莘莘學子凡七萬餘，冠絕神州. 訓曰求實創新，勵誌圖強.
英國
政治
國內政黨林立，舉其大者，工黨、保守黨、自由民主黨是也. 此三者據下院六百一十七席，餘三十二席為蘇格蘭國民黨、威爾士黨、工會民進黨、社會民主黨、新芬黨、北愛爾蘭同盟黨、尊重黨、四無黨籍所瓜分. 國居於歐洲議會，有議員七十八，自全國十二歐洲議會選區所出.
突厥
木杆在位二十年，卒，復捨其子大邏便而立其弟，是為佗鉢可汗. 佗鉢以攝圖為爾伏可汗，統其東面，又以其弟褥但可汗子為步離可汗，居西方. 時佗鉢控弦數十萬，中國憚之，周、齊爭結姻好，傾府藏以事之. 佗鉢益驕，每謂其下曰：「我在南兩兒常孝順，何患貧也！」齊有沙門惠琳，被掠入突厥中，因謂佗鉢曰：「齊國富強者，為有佛法耳. 」遂說以因緣果報之事. 佗鉢聞而信之，建一伽藍，遣使聘于齊氏，求淨名、涅槃、華嚴等經，并十誦律. 佗鉢亦躬自齋戒，遶塔行道，恨不生內地. 在位十年，病且卒，謂其子菴羅曰：「吾聞親莫過於父子. 吾兄不親其子，委地於我. 我死，汝當避大邏便也. 」及佗鉢卒，國中將立大邏便，以其母賤，眾不服. 菴羅母貴，突厥素重之. 攝圖最後至，謂國中曰：「若立菴羅者，我當率兄弟以事之；如立大邏便，我必守境，利刃長矛以相待矣. 」攝圖長而且雄，國人皆憚，莫敢拒者，竟立菴羅為嗣. 大邏便不得立，心不服菴羅，每遣人罵辱之. 菴羅不能制，因以國讓攝圖. 國中相與議曰：「四可汗之子，攝圖最賢. 」因迎立之，號伊利俱盧設莫何始波羅可汗，一號沙鉢略. 治都斤山. 菴羅降居獨洛水，稱第二可汗. 大邏便乃請沙鉢略曰：「我與爾俱可汗子，各承父後. 爾今極尊，我獨無位，何也？」沙鉢略患之，以為阿波可汗，還領所部.
初，攝圖以其子雍虞閭性愞，遺令立其弟葉護處羅侯；雍虞閭遣使迎處羅侯，將立之. 處羅侯曰：「我突厥自木杆可汗以來，多以弟代兄，以庶奪嫡，失先祖之法，不相敬畏. 汝當嗣位，我不憚拜汝也. 」雍虞閭又遣使謂處羅侯曰：「叔與我父，共根連體，我是枝葉. 寧有我作主，令根本反同枝葉，令叔父之尊下我卑稚！又亡父之命，其可廢乎！願叔勿疑. 」相讓者五六，處羅侯竟立，是為葉護可汗. 以雍虞閭為葉護. 遣使上表言狀，上賜之鼓吹幡旗.
十七年，突利遣使來逆女，上舍之太常，教習六禮，妻以宗女安義公主. 上欲離間北夷，故特厚其禮，遣牛弘、蘇威、斛律孝卿相繼為使，突厥前後遣使入朝三百七十輩. 突利本居北方，以尚主之故，南徙度斤舊鎮，錫賚優厚. 雍虞閭怒曰：「我，大可汗也，反不如染干！」於是朝貢遂絕，數為邊患. 十八年，詔蜀王秀出靈州道以擊之. 明年，又遣漢王諒為元帥，左僕射高熲率將軍王詧、上柱國趙仲卿並出朔州道，右僕射楊素率柱國李徹、韓僧壽出靈州，上柱國燕榮出幽州，以擊之. 雍虞閭與玷厥舉兵攻染干，盡殺其兄弟子姪，遂度河，入蔚州. 染干夜以五騎與隋使長孫晟歸朝. 上令染干與雍虞閭使者因頭特勤相辯詰，染干辭直，上乃厚待之. 雍虞閭弟都速六棄其妻子，與突利歸朝，上嘉之. 敕染干與都速六摴蒲，稍稍輸以寶物，用慰其心.
大業三年四月，煬帝幸榆林，啟民及義成公主來朝行宮，前後獻馬三千匹. 帝大悅，賜物萬二千段. 啟民上表曰：「已前聖人先帝莫緣可汗存在之日，憐臣，賜臣安義公主，種種無少短. 臣種末為聖人先帝憐養，臣兄弟姤惡，相共殺臣，臣當時無處去，向上看只見天，下看只見地，實憶聖人先帝言語，投命去來. 聖人先帝見臣，大憐臣，死命養活，勝於往前，遣臣作大可汗坐著也. 其突厥百姓，死者以外，還聚作百姓也. 至尊今還如聖人先帝，捉天下四方坐也. 還養活臣及突厥百姓，實無少短. 臣今憶想聖人及至尊養活事，具奏不可盡，並至尊聖心裏在. 臣今非是舊日邊地突厥可汗，臣即是至尊臣民，至尊憐臣時，乞依大國服飾法用，一同華夏. 臣今率部落，敢以上聞伏願天慈不違所請. 」表奏，帝下其議，公卿請依所奏. 帝以為不可，乃下詔曰：「先王建國，夷夏殊風，君子教民，不求變俗. 斷髮文身，咸安其性，旃裘卉服，各尚所宜，因而利之，其道弘矣. 何必化諸削衽，縻以長纓，豈遂性之至理，非包含之遠度. 衣服不同，既辨要荒之敍，庶類區別，彌見天地之情. 」仍璽書答啟民，以為磧北未靜，猶須征戰，但使好心孝順，何必改變衣服也.
暹羅京都銀行
本部居曼谷拍耶泰區拉恰第偉道，大總管乃烏太宛（Chaiwat Utaiwan）. 全國分行三百八十七，員六千七百.
可愛
兼查
分類:昭和動畫 分類:昭和漫畫
硫酸銅
製
可並硫酸與氧化銅而得. 亦可放銅金屬入熱濃硫酸取得.
寧波外教殺人案
二〇二一年六月十四夜，邁氏手刃一女於道旁樹林. 此女者，同校學生也，名陳施君，滄州人，年廿三.
國立虎尾科技大學
學院
學院凡四，曰工程學、曰電資學、曰管理學、曰文理學.
中導條約
縮圖 《中導條約》者，冷戰間美蘇之約也，以促兩國削中程導彈. 一九八七年十二月八日，花旗總統里根、蘇共之首戈爾巴喬夫共聚美都華盛頓簽此約，次年六月一日生效. 二〇一九年二月二日失效.
顧承
數年，與兄譚、張休等俱徙交州，年三十七卒.
基數
定義
甲（「A」）之基數（記曰「|A|」）者，其元素之多寡也. 基數者，自然數之推廣也，蓋元素可以無窮多耳.
算
須知基數未有減除也.
武元甲
一九五三年冬，重克法軍於奠邊府. 次年兩國停戰. 西洋人謂之「奠邊府之虎」.
秦始皇帝
廿五年，使王賁伐燕，陷薊，逐燕王喜至遼東，虜之，燕亡. 轉而攻代，虜代王嘉，趙祀亦終.
宋玉
宋玉，戰國末楚鄢人，生年不詳，當於屈原之後，且嘗為其弟子. 字子淵，號鹿溪子，一說以其號為後人附會. 為人身體容冶，口多微辭. 嘗事楚懷王，為大夫，不自得，終以讒罷，自求去職. 至楚幽王時，年已逾六十，追懷憶往，作〈九辯〉以託意. 家貧，〈九辯〉云：「無衣裘以禦冬兮，恐溘死不得見乎陽春. 」
日本
史
大正三年，歐洲之亂席捲天下. 時日本聯協約而制同盟，乃陷獨領膠洲灣、據山東. 因中華民國抗議，巴黎和會不以山東為日本勢力範圍. 雖然，日本得獨領南洋羣島，以為南洋廳. 大正時代，又謂「大正民主」.
行政
今日本以萬民為國主，天皇為其徵. 國尚人權，法主弭兵. 其民選立議員於國會，主立法；國會得民政黨授內閣總理大臣，領國政；國會復提名最高裁判所長官，領司法.
地方
群馬之西，即新潟縣、富山縣、石川縣、福井縣、岐阜縣、長野縣、山梨縣、靜岡縣、愛知縣. 此九縣為中部地方，口二千三百萬餘.
陸遜
遜少孤，隨從祖廬江太守陸康在官. 袁術與康有隙，將攻康，康遣遜及親戚還吳. 遜年長於康子陸績數歲，為之綱紀門戶.
七年，王使鄱陽太守周魴譎魏大司馬曹休. 休果舉眾入皖，乃召遜假黃鉞，為大都督，逆休. 休既覺知，遂交戰. 遜大破之，斬獲萬餘. 諸軍振過武昌，王令左右以御蓋覆遜，入出殿門. 凡所賜遜，皆御物上珍，於時莫與為比.
景帝時，追諡遜昭侯.
藤原清河
藤原清河，中大將房前第四子也. 天平中，為中務少輔，遷大養德守. 天平勝寶元年，拜參議. 二年，為遣唐大使. 四年，授節刀赴唐. 至難波，孝謙天皇遣高麗福信，犒以酒肉，賜御製歌.
是時，仲麻呂請歸國，乃與同船而發，逢風漂泊安南，至驩州，所帥多為土人所害，清河僅免. 復歸長安，遂留仕唐，改名河清，為特進秘書監. 天平寶字中，渤海使還國，以高元度為迎入唐大使使，與之同發. 賜書渤海王大欽茂，護送元度等達唐. 欽茂遣其輔國大將軍高南申來聘，上牒曰：「迎藤原河清使等九十九人. 方今唐朝，祿山先逆命，思明後作亂，內外騷擾，未有平殄. 欲導使者，恐被殘害. 欲且還之，慮違聖意，因令正使高元度等十一人往唐迎河清，判官全成等歸天朝. 故差此使，奉報委取. 并獻河清表. 」詔報曰：「遣唐大使藤原河清，久不來歸，朕所鬱念也. 而王遣南申，齎河清表入朝. 王之欵誠，實有嘉焉. 」矜河清久在異朝，遙授文部卿. 元度至唐，以亂故，不得朝見. 久之，唐肅宗令內使宣敕曰：「特進秘書監藤原河清，今依使奏，欲遣歸國，唯恐殘賊未平，道路多難. 元度宜取南路，先歸復命. 」於是元度留錄事羽栗翔等而還，河清遂不得歸. 復遙授常陸守.
延曆中，家人請捨家為寺，號齊恩院. 二十二年，詔曰：「入唐大使贈從二位藤原朝臣河清，銜命先朝，修聘唐國. 既而歸舳迷津漂蕩，物故他鄉. 可贈正二位. 」承和三年，因命遣唐使，贈河清從一品，詔曰：「故入唐大使贈正二位藤原朝臣河清，可贈從一品. 昔膺帝簡，遠效皇華，不利歸帆，還苦漂梗，終在殊域，俄從閱川，睠彼云亡. 良深嗟悼，特加異代之寵，以申追遠之思. 」
薄一波
縮圖 薄一波原名薄書存，山西省定襄縣蔣村人也，鄧小平居大位，為中共八大元老之一，官居國務院副總理、財政部部長等職.
漢傳佛教
初傳
經典之傳入，始於漢元壽元年. 時大月氏王，遣使伊存，授景盧以佛典，今不知其名. 又傳明帝遣使西域，得《四十二章經》，方為佛法傳入中國之始. 然此說確否，今人頗執異議. 時西域兵亂，交往已斷，至永平時方通. 故乃推公元元年前後，佛教始入漢地.
大韓民國
古謂之新羅、高麗、朝鮮. 甲午戰爭清新敗，馬關條約使朝鮮去其宗主. 朝鮮高宗稱帝，改國號曰大韓帝國，旋入日本版圖，併為殖民地.
國勢
初，韓國歷韓戰，幾爲焦土. 一九六〇年時，產值均有低若亞非窮國，亦遠弗及北朝鮮. 唯朴正熙掌政以還，重工肆，興實利；初十餘年，大施建設，興生產；後十餘年，則重兵工、重工暨化學工業. 雖政事幾歷動盪，然經濟竟得振，且在朝鮮之右. 韓戰止後卅餘年，躋身亞洲四小龍其一；至一九九〇年後，富甲一方. 時人歎曰漢江奇蹟. 雖一九九七年迭遇挫，唯金大中掌政，尋思對策，經濟復大振. 及二〇〇四年，產值逾兆，列萬國第十三. 均有三萬一千九百美元，列萬國第四十二. 以公元二〇一一年辛卯歲所計，其國多與中國通商，次日本，次美國，次沙特阿拉伯，次澳洲. 今其國增值益緩，暮齡人益眾，經國之半賴出口，皆長久之弊也. 其國奉基督者十三，中又以新教爲眾. 禮佛者十二，復有十四之眾未有常奉，儒雖非教，潛移默化於斯國久矣.
政區
大韓民國置八道、六廣域市、一特別自治道、一特別市、一特別自治市.
地
其國三面環海，西者為黃海、東者為日本海，南者為南海，黃海、日本海，因分在韓國西東，故韓人稱西海、東海.
直積
定義
若有無數集合，各取一物，曰族. 聚以成集，得無數集合之直積也. 見選擇公理一文，兹不贅耳.
張郃
特徵
郃雖武將而愛樂儒士，嘗薦同鄉卑湛經明修行，詔曰：「昔祭遵為將，奏置五經大夫，居軍中，與諸生雅歌投壺. 今軍外勒戎旅，內存國朝. 朕嘉將軍之意，今耀湛為博士. 」
天啟 (明)
大事
天啟二年，白蓮教起義.
舒慶春
分類:北京市列傳
經濟學人
肇於一八四三年，商賈威爾遜氏創之，力推谷物法之廢除.
天志
詮述
墨子以為，義必由上及下，下同上義，則必有上位政之. 天子者，天下之窮貴者也，若為窮貴，當不可不順天. 後言若順天意，則兼相愛，交相利，反之得其反. 是故禹湯文武得賞，桀紂幽厲得罰也.
後疑何以知天愛民乎？民處之於四海，食粒者，莫不犓牛羊，豢犬彘，潔為粢盛酒醴，以祭祀於上帝鬼神，天有此民，何弗愛哉？故天愛民也.
別於儒者
儒以為，世亂蓋人不法古，墨以為，世之亂蓋人之義異，生於無政長，不順於天也.
孫洪伊
孫洪伊者，字伯蘭. 直隸天津人，生於清同治十一年十一月十七日.
及世凱改行帝製，天下輿情洶洶，洪伊亦聯絡南北，頗與護國之事. 五年八月，總統黎元洪、總理段祺瑞柄政，國會復開，授洪伊內務總長. 當是時，政潮迭起，黎段之爭愈烈. 洪伊素善元洪，故屢恃公府而與祺瑞相持；祺瑞甚慍之，遂迫元洪罷其職. 六年九月，洪伊南下往廣州，從革命黨首孫文護法，授內務部長. 孫文既歿，洪伊乃隱於上海. 廿五年三月廿六日，洪伊以疾卒於上海，年六十有三.
青銅
青銅者，以銅、錫、鉛合鑄之而成. 其色青灰，故名青銅. 古人以之鑄鼎、觚、爵、角、斝諸器，經千年不朽. 以青銅鑄器始於夏，盛於商周也.
富弼
「陛下即位之初，邪臣納說圖任之際，聽受失宜，上誤聰明，浸成禍患. 今上自輔臣，下及多士，畏禍圖利，習成敝風，忠詞讜論，無復上達. 臣老病將死，尚何顧求？特以不忍上負聖明，輒傾肝膽，冀哀憐愚忠，曲垂採納. 去年永樂之役，兵民死亡者數十萬. 今久戍未解，百姓困窮，豈諱過恥敗，不思救禍之時乎？天地至仁，寧與羌夷校曲直勝負？願歸其侵地，休兵息民，使關、陝之間，稍遂生理. 兼陝西再團保甲，又葺教場，州縣奉行，勢侔星火，人情惶駭，難以復用，不若寢罷以綏懷之. 臣之所陳，急於濟事. 若夫要道，則在聖人所存，與所用之人君子、小人之辨耳. 陛下審觀天下之勢，豈以為無足慮邪？」
張岱
年譜
天啓五年三月，歲乙丑. 大父張汝霖逝，岱適往武林. 張家三代所存之書一日盡失. 志於《陶庵夢憶・卷二・三世藏書》：「天啓乙丑，大父去世，余適往武林，父叔及諸弟、門客、匠指、臧獲、巢婢輩亂取之，三代遺書一日盡失. 」
南匈奴
南匈奴，匈奴分支也，居河套，附漢人. 南匈奴單于劉淵立趙.
整數
整數，自然數及其負也. 聚以成集，記曰\mathbb{Z}.
阿茲特克哲學
形而上學
之於智子者，時空繼統而成，質無以分也. 此天動見之徵也. 諸如四向，悉時空之向也. 其蓋阿茲特克人尊天學、曆法之真因也. 人生於聖曆之日，決其人性. 天存之於塵世，蓋其所書之圖像符號以為證，其王內薩華爾科約特爾歌曰： 噫吁嚱！有生之源兮，以花為畫！
盤谷銀行
至一九八八年亞洲金融風暴襲之，備受創，然今已重振，規模逾之前.
自然數
史
大食疇人Al-Karaji創歸納法，為證明之妙法. 然此法當其可行？苦思良久，皮亞諾曰：「此自然數之性也，宜以公理視之. 」遂有皮亞諾公理.
咂舌
分類:官理
分數
算
問：何謂六分之九？答曰：米一斗，六分之，各有斗六分之一，取九倍之數，即有斗六分之九也. （泰西記曰「9/6」，或「\frac 96」. ）六曰分母，亦曰法；九曰分子，亦曰實.
三代
三代者，夏、商、周之合稱也.
儒者常以三代為美，如《論語·為政第二》:「殷因於夏禮，所損益可知也. 周因於殷禮，所損益可知也. 」；《論語·八佾第三》：「周監於二代，郁郁乎文哉！吾從周. 」
吾今征伐
歌詞
吾今征伐 ，吾今征伐
躔
躔，乃天體步於萬宙也. 天象萬物無恆，宇宙星辰悉從，非恆其邁，橢圓之道. 軸己者為旋，軸它者為躔.
林森
民國元年一月，南京臨時政府立，森以革命黨人選為臨時參議院議長. 二年四月，國會初立，森復授國會全院委員會委員長. 俄頃，二次革命起，森從國民黨討總統袁世凱. 旋敗，從黨魁孫文亡命日本. 六年八月，從孫文往粵護法，任非常國會參議院議長. 十四年三月，孫文歿. 十一月，森與鄒魯、居正、吳稚暉等籌組西山會議，通電清共反蘇. 十七年十月，授國民政府委員暨立法院副院長.
高昌
高昌者，古方國也. 漢車師前部，後漢戊己校尉之故地，即今之吐魯番. 向為西域交通之樞紐. 公元五世紀中至七世紀中，四國迭立，曰闞氏高昌、曰張氏高昌、曰馬氏高昌、曰麴氏高昌. 昔時佛學昌盛，梵漢二典並用. 北涼時有法盛法眾等諸師. 晉智嚴、智簡等入印度，嘗途經此地. 唐貞觀二年，僧玄奘留一月，與高昌王善. 唐貞觀十三年，置高昌縣. 元明二朝稱哈拉和卓、火州、霍州，蓋音譯維吾爾語Qara-hoja之故.
資治通鑑
體例
另有《目錄》、《考異》各三十卷，以助考證事. 總三百五十四卷.
柏林
西曆一九九〇年，東德不復能馭其民，十月三日，東府入西，兩德遂一.
帝發
宗室
分類:夏本紀
土衛六
土衛六者，周土之衛也，土衛最巨者. 英吉利文曰泰坦. 荷蘭國觀天士惠更斯以西曆一六五五年三月二十五日首見之. 自見伽利略諸木衛來，首見此衛星. 氣盈.
氣
有氣. 有傑拉德者嘗於一九四四年以光譜考而識之. 氣厚禦光，色橙黃至橙，然內甚寒. 氣之迫力為地球之倍半也. 其疏密重而引力輕，使人立其上，振臂可翔矣. 蓋其氣厚，窺管難視，度內多乙烷，或堅或漿. 後以雷達探之，無乙烷之海；以卡西尼號考之，有乙烷之湖. 密雲蔽空，咸地皆晦. 惠更斯號雖往，無光而難考也.
考
卡西尼惠更斯號於二千零四年七月一日抵土，兼考衛六. 卡西尼號於十一月二十六日越之，攝多像，甚詳，始見其斑有明晦者. 卡西尼號遣惠更斯號往，零五年一月十四日登之.
上元 (唐高宗)
上元為唐高宗李治之年號，始於公元六七四年，止於六七六年，凡三年.
臺灣之未來
《臺灣之未來》，臺樂伶謝和弦之曲也. 民國百有七年地方職員選舉，謝氏擁柯文哲而作.
荊州
及隋煬帝，改州為郡，復秦郡縣制，一曰南郡、江陵郡、江陵府、中興路.
民粹
柏拉圖亦言：「此暴民也. 」蓋其師蘇格拉底為雅典諸人所害，由是以為白丁俱鄙，不可治國.
分類:政治
幹勁十足
Energy，臺灣樂班也. 張書偉、謝坤達、蕭景鴻、唐振剛、葉毅華、郭葦昀六人.
分類:民國臺灣音樂
飛輪海
飛輪海，臺灣樂班也. 吳尊、辰亦儒、汪東城、炎亞綸四人.
晉愍帝
晉孝愍皇帝諱鄴，字彥旗，武帝孫，吳孝王晏也. 晉朝皇帝. 懷帝崩于平陽，帝卽位於長安，播遷之後，徒守虛位. 在位四年. 劉曜陷長安，帝出降. 劉聰以帝為光祿大夫，封懷安侯. 明年，聰宴羣臣，使帝行酒洗爵. 辛賓抱帝大哭，聰斬之，遂弑帝，元帝諡帝曰愍.
徐晃
特徵
晃性儉約畏慎，將軍常遠斥候. 先為不可勝，然後戰，追奔爭利，士不暇食，常歎曰：「古人患不遭明君，今幸遇之，當以功自效，何用私譽為！」終不廣交援.
行星
先人以目察天相，所見之行星者，止金木水火土五星耳. 此等星體，後觀得甚多，又見天海冥，更知地實亦行星也，皆陽以週，曰大行星，更有穀諸星，不計其數，其形殊小於九者，以為小行星.
棒棒堂
Lollipop@F，臺灣樂班也. 小煜、威廉、阿緯、王子、小傑、敖犬六人.
動力火車
分類:民國臺灣音樂
實數
算
求加減乘除，以尺規作圖法.
戴氏切割
有非空集甲乙，其並為分數集，且甲之物必小於乙之物，則甲乙成一有序對. 例：凡分數之立方有異於三者，按其大小，各成一集，得一有序對，曰三開立方. 若觀以數線，則正割於所翼處耳.
氫
量子化學中，獨氫可得薛丁格方程之解. 推及他物，而得萬物之圖，可謂諸物之先耳.
加藤清正
加藤清正，幼名虎之助，尾張中村人也. 其祖父本美濃將，殆於陣，其族因徙尾張. 父清忠，鄙人也，早亡. 清正依母族而活.
小西行長者，本賈人子也，以貨殖仕於秀吉，頗有寵焉. 清正以武士自度，特不直行長. 行長先入肥後，戰，不利. 清正因合大軍後至，逐地壞田地町屋. 諸豪傑遂困，漸有降者，清正輒收之. 因驅降者攻隈部城，矢石交加，死者相枕藉也. 遂下隈本城，斬親永. 乃出向降者，盡戮之. 死者凡七千人，菊池川為之赤. 於是肥後亂平.
淀姬新寵於秀吉，甚見寵. 諸臣爭以珠玉賂之. 北政所素雅潔，惡之，乃別居於庵堂. 清正、正則素以母事北政所，每過輒拜之，各訴平事，奉禮如生母. 或以讒進秀吉，秀吉未之信也.
既歸，即錮於伏見請室. 清正欲自白於秀吉. 秀吉惑於三成，弗見. 居數月，京都地震大作，伏見城郭宮室皆廢. 清正聞之，乃自脫枷鎖，破門謁伏見廢墟. 衛門者細川忠興，素知清正，乃縱之入. 傾之，三成亦至. 忠興素惡其為人，然亦縱之入. 秀吉命清正折枝為杖守內室門. 三成欲入，清正固不從也. 秀吉聞之，語與左右曰：「清正自幼從我，既吾子也. 豈有子反父哉！」遂赦清正罪，復其兵權. 清正自請歸朝鮮督戰，許之.
既歸，復守. 明帥麻貴遣朝鮮僧惟敬持書誘清正. 清正置書，設茶米齋惟敬，因問曰：「爾朝鮮梵林以孰物為寶？」惟敬正色曰：「吾國軍民所寶者無它，惟將軍首耳！」清正但笑而已，中實憚之. 乃全禮遣之歸.
羅素悖論
等價悖論
書目悖論曰：作一目錄，盡收不列書名之書耳. 則此目錄有己乎？
華南師範大學
分類:中華人民共和國大學
單亘之人
單亘之人，德人赫伯特馬爾庫塞著. 其書言發達工業社會物質充盈，則技術理性見，致物主於人也，必致思想單亘，人處其中，自由丧失，生「幸福意識」，以為猶生即有理也. 後則失詰疑之才，不復求新事焉，卒必致社會極權也. 分類:馬學
深圳大學
深圳大學者，略稱深大，華夏之大學也，在鵬城. 西元一九八三年，值改革開放，北京大學、清華大學、中國人民大學援建. 江澤民題名. 校區有二，曰粵海、曰滄海. 訓曰自立、自律、自強.
分類:中華人民共和國大學
中南大學
分類:中華人民共和國大學
集集己卯地震
據
分類:民國臺灣紀事
映射
映射，或曰函數，東瀛謂之關數，運算之抽象也. 四則、開方、立方等，咸為映射之屬. 映射者有二：一曰顯射（顯函）者，可作y=f(x)之制；一曰隱射（隱函）者，弗能作y=f(x)之制也. （後者按映射之目實弗映射也）
黎筍
分類:法屬印度支那列傳
劉韐
抗金死節
靖康元年十二月，京城不守，丙寅，欽宗遣陳過庭、劉韐使兩河割地. 靖康二年正月丙午，金人命僕射韓正館之僧舍. 正曰：「國相知君，今用君矣. 」韐曰：「偷生以事二姓，有死，不為也. 」正曰：「軍中議立異姓，欲以君為正代，得以家屬行，與其徒死，不若北去取富貴. 」韐仰天大呼曰：「有是乎！」歸書片紙曰：「金人不以予為有罪，而以予為可用. 夫貞女不事二夫，忠臣不事兩君；況主憂臣辱，主辱臣死，以順為正者，妾婦之道，此予所以必死也. 」使親信持歸報諸子. 即沐浴更衣，酌卮酒而縊. 燕人嘆其忠，瘞之寺西岡上，遍題窗壁，識其處. 凡八十日乃就殮，顏色如生.
韐死後，岳飛轉京城留守宗澤軍中.
荀子 (書)
作者
分類:哲學書
王珪禹玉
仁宗慶曆二年，珪舉進士甲科榜眼，入直集賢院，朝廷冊典多出其手. 累官至尚書左仆射兼門下侍郎. 神宗間，珪使上平西夏策，永樂城之敗，實珪啓之. 元豐八年，哲宗即位，進金紫光祿大夫，封岐國公. 旋卒，贈太尉，謚文恭.
徐奕
曹操爲司空，辟爲掾属，從西征馬超. 超破，軍還. 時關中新服，未甚安，留奕爲丞相長史，鎮撫西京，西京稱其威信. 轉爲雍州刺史，復還爲東曹属. 丁儀等見寵於時，並害之，而奕終不爲動.
李斯特
李氏以鋼琴曲而聲名大噪，今尤以帕格尼尼變奏曲《鐘》為顯赫. 李氏生時亦譜鋼琴協奏曲、交響詩、標題交響曲，而鮮為人知，奏者甚少.
高斯
高斯，德意志不倫瑞克人也. 一七七七年四月三十日生. 出身寒門，幼善算學. 年十歲，其師比特納命眾童子計百內自然數總和. 少頃，高斯即報曰：「其五千零五十乎？」眾皆異之. 年十一，得二項式定理. 年十五，入卡羅林學院，是歲，得質數定理. 年十七，得最小二乘法. 年十八，入哥廷根大學；翌年，得《正十七邊形尺規作圖之法》. 嘗證二次互反律，創非歐幾何，立複平面，算穀神星軌跡，主漢諾瓦公國測量，任哥廷根教授，嘗當天文臺長，時人譽為「數學王子」. 一八五五年二月廿三日，卒於夢中，年七十九.
陳廢帝
陳廢帝諱伯宗，字奉業，小字藥王，文帝長子也. 南陳皇帝. 文帝崩，即皇帝位，仁弱無人君之器. 政刑皆歸冢宰. 安成王頊僭太后稱文帝遺志而廢之. 在位二年. 太建二年卒，時年十九.
上海外國語大學
上海外國語大學者，略稱上外，華夏之大學也，在滬. 西元一九四九年，滬市長陳毅倡辦上海俄文學校，是為其源. 西元一九五六年，增設英語、德語、法語，易名上海外國語學院. 西元一九九四年，定名上海外國語大學. 訓曰格高志遠，學貫中外.
血戰-C
要角
分類:平成動畫 分類:平成影戲
河南大學
河南大學者，華夏之大學也，在汴、鄭. 西元一九一二年，豫地名流肇創河南留學歐美預備學校，是為其源. 西元一九八四年，復校，定名河南大學. 今，豫地名學也. 訓曰明德、新民、止於至善.
有序對
有序對者，先後有序之對也.
多元組
答曰：五元組，乃前為四元組之有序對也（記曰「」）.
畏兀兒蒙古字
史
蒙古部肇基斡難之時，本無文字. 成吉思合罕征乃蠻，乃蠻掌印官畏兀人塔塔統阿雖見擒，猶守其印信. 合罕嘉其忠於事，遂命之掌文書印信，並命之授太子諸王以畏兀字書國言（蒙古語） ，蒙古人始採畏兀字書蒙古語，事在鼠兒年，卽公曆一二〇四年. 惟蒙古帝國創業時，多用畏兀兒文士，教授者必不只一人. 是亦可證諸時人紀行之書如趙珙《蒙韃備錄》、彭大雅著徐霆疏《黑韃事略》 、柏朗嘉賓《蒙古行紀》、魯布魯克《東行紀》 等.
例
.
卽 e 字中（e/a 字中同型）
天統 (北齊)
天統為齊後主之年號，始於公元五六五年，止於五六九年，凡五年.
織田信長
尾張痴兒
年十七，娶美濃齋藤道三之女歸蝶為正室. 道三聞公愚昧，欲以女妻之，實欲躡奪其國也. 將行也，道三與之匕，語曰：「向聞信長昏愚，誠如是，則旋斬其頭而奉翁. 」對曰：「信長若有為，此刃利，寧不能反割翁之首耶？」道三大笑，後遣之.
魏鄧哀王
黃初二年，追贈諡沖曰鄧哀侯，又追加號為公.
織田信長
尾張痴兒
公弟信行謙而有禮，頗知書，不類兄長. 勝家並秀貞遂擁之而叛公. 公伐之，戰於稻生，大破之. 勝家、秀貞皆降. 赦信行，旋誘而殺之於內室.
霸道東海
先，三好氏謀殺將軍義輝於寺，將軍弟義昭奔於越前朝倉氏. 義昭聞公新興，乃遣其臣明智光秀謁尾張，約公以入京都. 公利將軍聲名，欣然允之，因留光秀於麾下.
安土定局
是時有僧以銃狙擊公者，弗中，公怒而坑之，令路人以竹鋸其頭；又漆義景、長政首而為杯，斟酒命眾將飲. 明智光秀不從，強之，復不從，辱之，光秀自是恨公切齒.
先，公遣良匠築安土城於琵琶湖側，費以巨金. 是秋乃成，遂遷其都於是，以富貴示於諸侯. 置蛇石為主神，命百姓旦夕祭祀之.
中道崩殂
夏六月，秀吉遣使請益兵，公乃檄令光秀將部曲先，身自督大軍於後. 至京都，宿本能寺中，衛不足百.
東福寺
東福寺在日本京都府京都市東山區本町. 臨濟宗東福寺派大本山. 山號「慧日山」. 本尊釋迦如來. 九條道家開基，聖一國師圓爾開山. 京都五山中，位居第四. 境內有通天橋，賞楓名所也.
選擇公理
或曰：有天（「F」），甲映射乙（「」）者，則有地（「f」），甲映射乙物之並也（記曰「」），且地之象屬天之象耳（記曰「」）.
有如下等價公理.
曹熊 (魏)
青龍二年，子哀王炳嗣，食邑二千五百戶. 正始六年薨，無子，國除.
丁沖
丁沖，沛國人也，宿與曹操親善. 時隨乘輿. 見漢|國家未定，乃與操書曰：『足下平生常喟然有匡佐之志，今其時矣. 』
後
子儀、廙，乃魏官，為曹植羽翼，及曹丕踐祚，遂誅丁氏男口.
土衛三
土衛三者，土星之衛也. 英吉利文曰特提斯. 特提斯者，希臘之神也. 意大利國觀天士卡西尼於西曆一六八四年三月二十一日首見之. 卡西尼號考之甚詳.
步騭
權稱尊號，拜驃騎將軍，領冀州牧. 是歲，都督西陵，代陸遜撫二境. 時帝太子登駐武昌，愛人好善，常與騭書. 騭於是條於時事業在荊州界者，諸葛瑾、陸遜、朱然、程普、潘浚，斐玄、夏侯承、衛旌、李肅、周條、石干十一人上疏獎勸帝.
豐臣秀吉
豐臣朝臣羽柴藤吉郎秀吉者，尾張那古野人也，拜相日本關白，時人稱豐太閣. 父木下彌右衛門，本尾張卒，傷殘，早歿. 日吉依母而活. 家貧不能自給，其母遂挈之而嫁於鄰翁竹阿彌. 日吉貌寢，頗類猿，語言多不遜，素不為竹阿彌所喜. 及稍長，屢見侵辱，日吉怒，竊錢數貫而奔，其母卒不敢問.
初入仕場
居良久. 一日，信長出，著履，溫，以為藤吉郎墊於尻下之故，因怒笞之. 藤吉郎終無一言辯之. 後，乃察其入履懷中以溫之，始知其冤，因命為薪炭司. 是冬寒，清州炭少，而藤吉郎竭力維持之，卒不至用乏，信長以為能，益器之，乃命其修築城牆. 藤吉郎欲顯其能，身負阪築，不三日而畢. 信長喜，親任之為末將.
長濱城主
備中高松城者，西國之咽喉也，秀吉悉起大軍往圍攻之. 高松將清水宗治，素慷慨，能得眾，因城相據之. 秀吉攻之者三，不能下. 夫高松者，鄰山傍水之地也. 秀吉登高而觀之，悟，乃命孝高決七川之水以灌城. 城大壞，人皆巢木而居，旦夕可下. 宗治乃約平明自剖而降，秀吉壯而許之.
權傾天下
前田利家者，越前守也，知秀吉於布衣時，遇之如兄弟. 秀吉不忍害之，乃身縱騎徘徊於其城下，呼其別名曰：「又左. 」利家泣，遂率其子弟降.
次日，秀吉將軍圍越前都城北之莊. 勝家自度不能勝，乃出其子女，盛裝縱酒，歌《敦盛》之章；其妻市，信長妹也，擊節和之. 夜，酣，自燒殺於天守閣. 信孝聞之，亦自剖. 秀吉遂定越前.
車前草
質
全年可採，然盛産於六至九月.
土衛四
文
卡西尼號於二千又五年十月十一日越衛四時，去千里，攝崖甚詳，崖拔數百仞.
高雄捷運
高雄捷運，全稱高雄都會區大眾捷運系統，俗稱高捷，臺灣之捷運系統也. 街市以為中，載高雄市街郊之民，亦有及屏縣、臺南之議.
史
翌年，政府甄審，准高雄捷運股份有限公司建之，以紅、橘二路為先.
丹麥
與中國之關係
雍正時，其國人至粵互市，粵人稱為“黃旗國”.
南京夫子廟
元宵時，有金陵燈會，遊人如織，燈船畢集，火龍蜿蜒，有「秦淮燈彩甲天下」之譽.
明智光秀
光秀以新仕暴貴，信長諸將多不直之. 光秀素自矜，睚眥不肯下人. 閒暇惟讀書連歌，所交多茶客歌人，絕不與諸將游. 故恨之者無算. 每議事，諸將但聞光秀在，多以病辭.
夏，戰於姊川. 光秀以力戰有功. 論功，賞獨不及其身. 意怏怏. 夜，信長醉，命光秀浮大白，光秀素不能飲，固辭之. 信長勃然怒，挾其首於肋下而以為鼓，歌《敦盛》之章，叩擊之，捨去. 光秀憤然歸，信長亦不究其慢.
有齋藤利三者，本美濃稻葉一鐵侍也，素以豪勇聞. 光秀以厚祿誘致之. 每戰，必以為先鋒，陷陣擎旗，號為槍神. 一鐵妒之，欲歸利三，乃厚賂信長左右，數請於信長. 信長因設茶召光秀，溫言說之. 光秀固不從也，惟叩拜而已. 信長暴怒，叱曰：「禿奴！寧以臣拒君命邪！」奮毆光秀，傷其肋. 尋悔之，捨去.
長島一向宗叛，光秀合羽柴秀吉軍陷其城，屠之. 信長嘉其行，遙九州日向國封之，賜惟任以為氏.
是年，光秀次女京嫁於荒木村重長子村安. 村重叛，信長亦疑光秀有與焉，乃命光秀歸女. 光秀三女本約婚信長子，信長由是解其約. 夏，信長命光秀五女玉子嫁細川藤孝嫡子忠興.
至於老阪，斥騎報曰：「信長夜居本能寺，左右衛士不滿百！」光秀涕下，手加額曰：「天加護哉！」乃渡桂川，命士卒易草履，去馬掌，燃火繩，備銃機. 三誓曰：「今夕有大事，二三子其許寡人！夫信長，系出寒族，性非賢德，專以殺戮定諸國，仗暴行以橫天下. 比睿之火，長島之屠，神佛忿怒；欺凌天子，薄夷公卿，天人寒心. 今吾受密詔討國賊，敕許為天下主！二三子勿以性命為愛，富貴功名，惟在今夜！貴如親族，賤如拾草履者，皆當從麾向前！」於是三軍洶湧，呼嗷震天，皆呼萬歲. 光秀知眾可用，指京都曰：「敵在本能寺！」
王翰
王翰，字子羽，唐并州晉陽人也. 詩人.
冰島
史
昔者，維京人、凱爾特人浮海而來，九三〇年立阿爾廷以治冰島. 後生內亂，為挪威所乘，此後北面挪威、丹麥. 十九世紀，冰島人始求自立. 一九一八年，冰島改制，自成一國，約奉丹麥王為王廿五年. 一九四〇年，第二次世界大戰，丹麥為德國所併，丹麥王克里斯蒂安十世命駐美國大使考夫曼以冰島助同盟國. 後冰島為美國所治.
一九四九年，冰島盟於北大西洋公約，美國可駐兵於基夫拉維克. 二〇〇六年，美國撤兵，至今冰島無甲兵.
趙雲
漢順平侯趙雲字子龍，漢常山真定人也，身長八尺，姿顏雄偉.
建安七年，雲與夏侯惇戰於博望，生獲夏侯蘭. 蘭是雲鄉里人，少小相知，雲白備活之，薦蘭明於法律，以為軍正. 雲不用自近，其慎慮類如此.
六年，亮出軍，揚聲由斜谷道，曹真遣大眾當之. 亮令雲與鄧芝往拒，而身攻祁山. 雲、芝兵弱敵彊，失利於箕谷，然斂眾固守，不至大敗. 軍退，貶為鎮軍將軍. 亮曰：「街亭軍退，兵將不復相錄，箕谷軍退，兵將初不相失，何故？」芝答曰：「雲身自斷後，軍資什物，略無所棄，兵將無緣相失. 」雲有軍資餘絹，亮使分賜將士，雲曰：「軍事無利，何為有賜？其物請悉入赤岸府庫，須十月為冬賜. 」亮大善之.
七年卒，追諡順平侯.
三十年戰爭
初，神羅帝國內，天主教與新教諸侯相交戰. 後至於歐洲大國交爭. 諸大國及諸侯國，皆用傭兵眾. 戰爭漸不復以宗教為務，特以續法國與哈布斯堡氏稱霸歐洲之爭也. 其所以爭者，蓋唯捷克新教徒之叛離哈布斯堡氏，而哈布斯堡氏欲平亂，更霸神羅帝國，復強加天主教於境內者也.
艾蓬
形
搓揉有芬芳，羽裂葉，有白绒；秋華，花序小而多，簇集總狹. "「二月宿根生苗成叢，其莖直生，白色，高四五尺. 其葉四布，狀如蒿，分為五尖，丫上複有小尖，面青背白，有茸而柔濃. 七、八月，葉間出穗如車前穗，細花，結實累累盈枝，中有細子，霜後始枯. 」"
臺北
臺北，常言臺北市，然亦有他義，兹列︰
八元數
八元數者，八維之數也. 哈密頓棄交換律，創四元數，開風氣之先：凱萊去分配律，得八元數，故亦稱凱萊之數也（Cayley numbers）. 聚以成集，記曰\mathbb{O}.
算
二數加減，實虛自理.
吳會稽王亮
五月，魏諸葛誕以淮南之眾保壽春城，遣朱成稱臣上疏，又遣子靚、長史吳綱為質. 六月，使文欽、唐咨、全端等步騎三萬救誕. 朱異自虎林率眾襲夏口，夏口督孫壹奔魏. 秋七月，綝率眾救壽春. 朱異至夏口，與丁奉等將士五萬解圍. 八月，會稽南部反，殺都尉. 鄱陽、新都民為亂，廷尉丁密、步兵校尉鄭冑、將軍鐘離牧率軍討之. 朱異以軍士乏食引還，綝大怒，九月朔己巳，殺異. 辛未，綝還建業. 甲申，大赦. 十一月，全緒子禕、儀以其母奔魏. 十二月，全端、懌等自壽春城詣司馬昭.
允禩
未幾，上命諸大臣於諸皇子中舉可為太子者，阿靈阿等私示意諸大臣舉允禩. 上曰：「允禩未更事，且罹罪，其母亦微賤，宜別舉. 」上釋允礽，亦復允禩貝勒. 四十八年正月，上召諸大臣，問倡舉允禩為太子者，諸臣不敢質言. 上以大學士馬齊先言眾欲舉允禩，因譴馬齊，不復深詰. 尋復立允礽為太子. 五十一年十一月，复廢允礽.
分類:清列傳
陳琳
何進既歿，避難冀州，入袁紹幕，文書多出其手，《為袁紹檄豫州文》即其所撰.
大和 (唐朝)
大和為唐文宗之年號，始於公元八二七年，止於八三五年，凡九年.
尉遲恭
尉遲恭者，唐武將也. 朔州善陽人. 大業末，從軍於高陽，討捕群賊，以武勇稱，累授朝散大夫. 劉武周起，以爲偏將，與宋金剛南侵，陷晉澮二州. 敬德深入，至夏縣，應接呂崇茂，襲破永安王孝基，執獨孤懷恩、唐儉等. 武德三年，太宗討武周於柏壁，武周令敬德與宋金剛來拒王師於介休. 金剛戰敗，奔於突厥；敬德收其餘眾，城守介休. 太宗遣任城王道宗、宇文士及往諭之. 敬德與尋相舉城來降. 太宗大悅，賜以曲宴，引爲右一府統軍，從擊王世充於東都. 既而尋相與武周下降將皆叛，諸將疑敬德必叛，囚於軍中. 行臺左僕射屈突通、尚書殷開山咸言：「敬德初歸國家，情志未附. 此人勇健非常，縶之又久，既被猜貳，怨望必生. 留之恐貽後悔，請即殺之. 」太宗曰：「寡人所見，有異於此. 敬德若懷翻背之計，豈在尋相之後耶？」遽命釋之，引入臥內，賜以金寶，謂曰：「丈夫以意氣相期，勿以小疑介意. 寡人終不聽讒言以害忠良，公宜體之. 必應欲去，今以此物相資，表一時共事之情也. 」是日，因從獵於榆窠，遇王世充領歩騎數萬來戰. 世充驍將單雄信領騎直趨太宗，敬德躍馬大呼，橫刺雄信墜馬. 賊徒稍卻，敬德翼太宗以出賊圍. 更率騎兵與世充交戰，數合，其眾大潰，擒僞將陳智略，獲排槊兵六千人. 太宗謂敬德曰：「比眾人證公必叛，天誘我意，獨保明之，福善有徵，何相報之速也！」特賜金銀一篋，此後恩眄日隆. 敬德善解避槊，毎單騎入賊陣，賊槊攢刺，終不能傷，又能奪取賊槊，還以刺之. 是日，出入重圍，往返無礙. 齊王元吉亦善馬槊，聞而輕之，欲親自試，命去槊刃，以竿相刺. 敬德曰：「縱使加刃，終不能傷. 請勿除之，敬德槊謹當卻刃. 」元吉竟不能中. 太宗問曰：「奪槊、避槊，何者難易？」對曰：「奪槊難. 」乃命敬德奪元吉槊. 元吉執槊躍馬，志在刺之，敬德俄頃三奪其槊. 元吉素驍勇，雖相嘆異，甚以爲恥. 及竇建德營於板渚，太宗將挑戰，先伏李勣、程知節、秦叔寶等兵. 太宗持弓矢，敬德執槊，造建德壘下大呼致師. 賊眾大驚擾，出兵數千騎，太宗逡巡漸卻，前後射殺數人，敬德所殺亦十數人，遂引賊以入伏內. 於是與勣等奮擊，大破之. 王世充兄子僞代王琬，使於建德軍中，乘隋煬帝所御驄馬，鎧甲甚鮮，迥出軍前以誇眾. 太宗曰：「彼之所乘，眞良馬也. 」敬德請往取之，乃與高甑生、梁建方三騎直入賊軍，擒琬，引其馬以歸，賊眾無敢當者. 又從討劉黑闥於臨洺，黑闥軍來襲李世勣，太宗勒兵掩賊，復以救之. 既而黑闥眾至，其軍四合，敬德率壯士犯圍而入，大破賊陣，太宗與江夏王道宗乘之以出. 又從破徐圓朗. 累有戰功，授秦王府左二副護軍.
黃忠
建安二十五年卒，追諡剛侯.
張憲廷式
張憲，字廷武，或曰字廷式，明人，與孫需同里，同舉進士，相代為尚書. 嘗為浙江右布政使，後以工部右侍郎督易州山廠，公帑無毫髮私. 歷南京禮部尚書. 劉瑾勒致仕，瑾誅，起工部，後卒.
葉利欽
分類:俄羅斯聯邦總統世家 分類:蘇聯世家
正月初一
正月初一，正旦節，年之始也.
摩洛哥
摩洛哥，在北非. 北眺西班牙、西望大西洋、南接茅利塔尼亞、東近阿爾及利亞. 方四十六萬方公里. 口三千三百萬餘. 都拉巴特. 富磷酸鹽、鈷、錳、煤. 奉回教. 日本又譯馬羅哥、莫羅哥、茂祿子.
公主準則
《公主準則》，又名《Princess Principal》，日本國3Hz公司所作動畫也. 平成廿九年七月九日見映，橘正紀導演，大河內一樓監督之，至是年九月廿四日終幕. 令和三年二月十一日，復以影戲動畫而映，擬六部.
袁寶璟
八五年，璟如願考中北京法政大學. 雖有青雲之志，無奈貧困如前，乃忍辱發奮，嘗為教授抄書稿換小錢，填信封賺微利，或與市井小販為伍，校園並街頭互市；或於假期來往京沈，土產共雜貨賣買. 課堂埋首研習乎律法之精要，課餘引車賣漿於京城之胡同. 四載學子生涯，頗嘗生意甘苦. 毛遂自薦而入國朝之銀行，料理證券有天賦之穎聰.
己亥香港民潮
己亥香港民潮，別稱反修例運動，或曰反送中運動、己亥事變 ，肇乎香港民眾牴立《逃犯條例》事. 初，陳同佳攜眷侶潘曉穎遊於臺灣，知其有身，非己骨肉. 怒殺之，拋屍草野，潛遁去. 既還港，乃發聞，有司申稟公堂. 然陳在港，無以證，故事，素無以引渡臺灣，是以興修例. 始於己亥年二月初九，迄今未止. 倡五義，曰廢例罷案，曰黜暴改稱，曰立監驗捕，曰選舉還公，曰累者免罪.
博文中學
每臨體育文理賽事，員分四隊，曰丘吉爾，曰斯特拉斯莫爾，曰溫莎，曰愛丁堡. 以競雌雄.
史
西元一九九四年，校舍老舊，遂重修校區，合併於格瑞索恩高中.
沙士乙病毒
初，中華人民共和國國家衛生健康委員法定其疫為乙類傳染病，以甲類治之. 壬寅腊月十七，列乙類傳染病. 中華民國衛生福利部定之為第五類法定傳染病. 因特性不明，故今無疫苗可防，亦無藥可對以骤. 然，藥之可醫病毒者，或亦可抑之（以瑞德西韋、蛋白酶抑制劑，諸如此類）.
虛種
虛種，首現秘魯於庚子年六七月. 辛丑年五月初五乃宣興趣之種.
危種
危種，首現哥倫比亞於庚子年十一至十二月. 辛丑年八月十五乃宣興趣之種.
殷開山
博涉書史，工為尺牘. 為隋太谷長. 唐高祖兵起太原，召補大將軍掾. 從秦王平薛仁杲，討王世充，有功. 累官吏部尚書，封鄖國公. 武德五年薨，謚節.
長孫順德
長孫順德，唐洛陽人，文德皇后族叔.
英格蘭
英格蘭，聯合王國之一部也. 在北海不列顛島之東南，亦英國四部之最大者也，英都倫敦所在，國花薔薇.
週城甲縣
政區
沒岸市鎭、罷岸市鎭、丐則市鎭、瀝敎市鎭；仁義甲社、新和社、新富盛社、盛春社、長隆甲社、長隆西社.
澳門
史
隋開皇十年，廢新會郡，改劃歸寶安縣，
張紘
紘又建計宜出都秣陵，權從之，令還吳迎家，道病卒，時年六十. 著詩賦銘誄等十餘篇.
吳景帝
二年春正月，震電. 三月，備九卿官，發詔增強國力.
思悼世子
思悼世子，又名莊獻世子，字允寬，號毅齋. 英祖庶次子，正祖大王之生父. 母宣禧宮暎嬪李氏.
令谷
二〇一二年三月十八日寅時，駛一黑色法拉利跑車，馳驅至海淀保福寺橋，逢大雪，道濕滑，遂車毀人亡，年廿三.
綏靖天皇
天皇御世
綏靖元年春，即天皇位. 都葛城，是謂高丘宮. 是年也，太歲庚辰.
二年春正月，立五十鈴依媛為皇后，【一書云，磯城縣主女川派媛；一書云，春日縣主大日諸女絲織媛也. 】即天皇之姨也. 后生安寧天皇.
三十三年夏五月，天皇不豫.
漢少帝弘
漢少帝弘，本諱山，嘗名義. 生年不詳. 漢惠帝子，漢少帝恭元年四月廿八封山襄成侯. 翌年七月，恆山王不疑薨，廿七，山襲爵，易名義.
超實數
超實數，實數之引申也. 蓋涵無窮大、無窮小之數系也. 今知有三：
菊
用
復載曰：「《續齊諧記》曰：汝南桓景，隨費長房游學累年. 房謂之曰：『九月九日，汝家有災厄. 宜令急去，家人各作絳囊，盛茱萸以系臂上，登高，飲菊花酒，此禍可消. 』」
《淮南萬畢術》載他用：「以壯菊灰散池中，蛙盡死. 」 、《本草》亦記之，典異. 「菊之無子者，謂之牡菊. 燒灰撒地中，能死蛙黽. 說出《周禮》. 」
醫
復載曰：「病後生翳︰白菊花、蟬蛻等分，為散. 每用二三錢，入蜜少許，水煎服. 大人小兒皆宜，屢驗. 」
漢太宗孝文皇帝
漢太宗孝文皇帝諱恆，漢五年生，漢高帝五子，母薄夫人. 性寬容不露. 漢高帝十一年封代王. 呂后殺趙王如意，欲使代王為趙王，恆謝不受，得全.
余天錫
嘉定十六年舉進士，曆監慈利縣稅，籍田令，超授起居舍人. 遷權吏部侍郎兼玉牒所檢討官，兼崇政殿說書. 遷戶部侍郎兼知臨安府、浙西安撫使. 試戶部侍郎，權戶部尚書，皆兼知臨安府. 升兼詳定勑令官，以寶文閣學士知婺州，仍舊職奉祠. 起知寧國府，進華文閣學士，知福州.
清高宗
嘉慶四年崩，年八十有九.
王根英
民國三年初入紗廠做工，四年，入日商所立之恆豐紗廠，八年，始於義和夜校讀書.
廿七年，調太行山區八路軍第一二九師供給部，任財經幹部學校政治指導員.
字
字者，語之髓也. 能獨用且有語義者為字也. 字分多類，如名詞、動詞、形容詞、助詞等，謂之詞類. 許叔重曰：「倉頡之初作書，蓋依類象形，故謂之文. 其後形聲相益，即謂之字. 」 有夾漈先生曰：「獨體為文，合體為字. 」 ，「何謂文？獨體之謂；何謂字？合體之謂. 」 造字之本為六書，語出《漢書》：「古者八歲入小學，故周官保氏掌養國子，教之六書，謂象形、象事、象意、象聲、轉注、假借，造字之本也. 」 《說文》亦引於異典者，曰：「《周禮》：八歲入小學，保氏教國子，先以六書. 」
朝鮮太祖
元季，高麗恭愍王欲取雙城，遣使誘兀魯思不花，即降，授大中大夫、司僕卿，賜第一區. 兀魯思不花復高麗名子春，官至榮祿大夫、判將作監事、朔方道萬戶兼兵馬使.
運命驛
分類:莫斯科彼得格勒路 分類:俄羅斯鐵道驛
新奧爾良
新奧爾良，一曰紐奧良，舊譯曰紐柯連，美利堅邑也，在路易斯安那州南. 丙申，口三十八萬餘. 其城、郭合一百二十四萬公里見方，路州至大，為港埠樞紐也.
漢太祖高皇帝
有押諸徒間，天氣不宜，必誤然後罪. 故釋之，欲自亡. 然徒以其大恩，隨從以為勇. 遇白蛇，邦借醉斬之. 未幾遇嫗，嫗哭稱赤帝子斬其白帝子. 起義，陷沛，自號沛公. 史稱「高祖斬白蛇起義」.
分封諸侯，使郡縣、封建並行. 輕賦稅，與民休息，廢奴婢，裁兵，免其徭役.
據
<References/>
辛棄疾
仍授前官，改差江陰僉判. 乾道四年，通判建康府. 六年，孝宗召對延和殿. 時虞允文當國，帝銳意恢復，棄疾因論南北形勢及三國、晉、漢人才，持論勁直，不為迎合. 遷司農寺主簿，出知滁州. 辟江東安撫司參議官. 留守葉衡雅重之，衡入相，力薦棄疾. 召見，遷倉部郎官、提點江西刑獄. 平劇盜賴文政有功，加祕閣修撰. 調京西轉運判官，差知江陵府兼湖北安撫. 遷知隆興府兼江西安撫，以大理少卿召，出為湖北轉運副使，改湖南，尋知潭州兼湖南安撫. 盜連起湖湘，棄疾悉討平之. 加右文殿修撰，差知隆興府兼江西安撫. 以言者落職，久之，主管沖佑觀.
王平
七年春，魏大將軍曹爽率步騎十餘萬向漢川，前鋒已在駱谷. 時漢中守兵不滿三萬，諸將大驚. 或曰：「今力不足以拒敵，聽當固守漢、樂二城，遇賊令入，比爾間，涪軍足得救關. 」平曰：「不然. 漢中去涪垂千里. 賊若得關，便為禍也. 今宜先遣劉護軍、杜參軍據興勢，平為後拒；若賊分向黃金，平率千人下自臨之，比爾間，涪軍行至，此計之上也. 」惟護軍劉敏與平意同，即便施行. 涪諸軍及大將軍費禕自成都相繼而至，魏軍退還，如平本策. 是時，鄧芝在東，馬忠在南，平在北境，咸著名跡.
平生長戎旅，手不能書，其所識不過十字，而口授作書，皆有意理. 使人讀《史》、《漢》諸紀傳，聽之，備知其大義，往往論說不失其指. 遵履法度，言不戲謔，從朝至夕，端坐徹日，懷無武將之體，然性狹侵疑，為人自輕，以此為損焉.
生徒驛 (莫斯科地鐵)
生徒驛者，莫斯科地鐵菲利路之候也. 處羅剎莫斯科西行政區多羅戈米洛沃區.
康威數
遊戲
零者，左右皆空之遊戲也. 有定理云：凡後手必勝之遊戲，必為零也.
序數
稍作變化，序數亦可作康威數觀. 然康威數之四則與序數不相容也. 如序數之加不合交換律，而序數亦無乘除可言. 序數和異乎其康威數和，如超限數（ω）被加一之序數和為己（「1+ω=ω」），而康威數和為左超限右空也（「ω+1=(ω| )」）.
非標準實數
算
無窮大與無窮大之積，無窮大也. 正無窮大與正無窮大之和，正無窮大也. 負無窮大與負無窮大之和，負無窮大也. 正無窮大與負無窮大之和，未可知也.
集
四則運算，逐項算之（「{an}*{bn}={an*bn}」，* 可為加減乘除也）.
價山
一旦如是，大害於左近民居. 不但熔岩之流，焚毀一切，且火山灰之散，遮蔽天日，危及氣候. 是以，加拿大嚴待此山，設哨站察其動，立救援備不時.
甲區驛
分類:雅加達地鐵紅路 分類:印度尼西亞鐵道驛
薛綜
六年春，卒，子珝嗣. 凡所著詩賦難論數萬言，名曰《私載》，又定《五宗圖述》、《二京解》，皆傳於世.
張尚
張尚者，吳廣陵人，尚書玄子也.
末帝時為侍郎，以言語辯捷見知，擢為侍中、中書令. 帝使尚鼓琴，尚對曰：「素不能. 」敕使學之. 後宴言次說琴之精妙，尚因道：「晉平公使師曠作清角，曠言吾君德薄，不足以聽之. 」帝意謂尚以斯喻己，不悅.
據
分類:孫吳列傳
瑞士
其國族裔繁多，故官話有四，德意志、法蘭西、義大利、羅曼什之言是也.
寅區驛
分類:雅加達地鐵紅路 分類:印度尼西亞鐵道驛
姥子驛
姥子驛者，箱根空中纜車之候也. 處扶桑神奈川縣足柄下郡箱根町仙石原.
金剛石
分類:晶體
南北極差
南北極差，又曰南北里差，南北極高度也.
古人言：「天圓地方. 天固圓矣，地果方乎？」
曰：「言其德耳，非形之果方也. 萬象皆出於圓，況地凝天中，焉得不與之應. 大戴禮曾子問言之矣. 今觀北極出地度數，南北直行，輒二百餘里而高下差一度. 如順天府地平測北極高四十度，南至雲南測北極高二十餘度，愈南則極高，度數愈少. 至海外則北極下至地平. 云自順天府北行至邊外，測北極高六十餘度. 愈北則極高，度數愈多，逾北海則北極當上至天頂. 可知地較天形不啻太虛之點塵，而靜處至中，輪廓周應亦同一渾然之體，此於北極高下而驗南北緯度之差者也. 」
花好月圓，安居樂業
據
分類:韓國放送公社週末劇
枳
生
「志曰︰枳殼生商州川谷. 九月、十月採，陰乾. 」
地
「⋯⋯我取枳道，與鄭鹿. 王及鄭釐侯盟于巫沙，以釋它陽之圍，歸釐于鄭. 」
文
「麒麟奔於九皋兮，熊羆群而逸囿. 折芳枝與瓊華兮，樹枳棘與薪柴. 」
北條政子
政子，嚴毅果斷，有丈夫之風. 建曆、承久間，內外兵興. 斟酌群議，戡定禍難. 雖賴朝胤絕，而功臣、宿將不敢生心. 天下稱曰尼將軍. 義時、泰時相繼用事管轄兵馬. 北條氏之得政，蓋由政子基焉. 【取東鑑、愚管鈔大意，據公武榮枯物語. 】
漢孝景皇帝
漢孝景皇帝，諱啟. 漢惠帝七年生，母竇皇后. 漢文帝後元七年文帝崩，以太子立.
女
縮圖|女 女者，又曰婦，人之陰性、雌性也. 凡女，其基因組中有二X染色體. 女聲常高於男. 女可孕可娩. 孕時，其子宮容子，曰胎.
孫堅
中平元年，黃巾賊師張角起於魏郡. 三月甲子，三十六方一旦俱發，天下響應，燔燒郡縣，殺害長吏. 漢遣車騎將軍皇甫嵩、中郎將朱儁將兵討擊之. 儁表堅為佐軍司馬，鄉里少年隨在下邳者皆願從堅. 堅又募諸商旅及淮、泗精兵，合千許人，與儁並力奮擊，所向無敵. 會汝、潁賊走保宛城. 堅身當一面，登城先入，大破之. 儁具以狀聞上，拜堅別部司馬. 會邊章、韓遂作亂涼州，中郎將董卓拒討無功. 三年，漢遣司空張溫行車騎將軍以討章等. 溫表請堅與參軍事，屯長安. 溫以詔書召卓，卓良久乃詣溫. 溫責讓卓，卓應對不順. 堅時在坐，前耳語謂溫曰：「卓不怖罪而鴟張大語，宜以召不時至，陳軍法斬之. 」溫曰：「卓素著威名於隴蜀之間，今日殺之，西行無依. 」堅曰：「明公親率王兵，威震天下，何賴於卓？觀卓所言，不假明公，輕上無禮，一罪也. 章、遂跋扈經年，當以時進討，而卓云未可，沮軍疑眾，二罪也. 卓受任無功，應召稽留，而軒昂自高，三罪也. 古之名將，仗鉞臨眾，未有不斷斬以示威者也. 是以穰苴斬莊賈，魏絳戮楊干. 今明公垂意於卓，不即加誅，虧損威刑. 於是在矣. 」溫不忍殺之，乃曰：「君且還，卓將疑人. 」堅因起出. 章、遂聞大兵向至，黨眾離散，皆乞降. 軍還，議者以軍未臨敵，不斷功賞. 然聞堅數卓三罪，勸溫斬之，無不歎息. 拜堅議郎. 時長沙賊區星自稱將軍，眾萬餘人攻圍城邑，乃以堅為長沙太守. 堅到郡親率將士，施設方略，旬月之間，克破星等. 周朝、郭石亦率眾起於零、桂，與星相應. 堅遂越境尋討，三郡肅然. 漢錄前後功，封堅烏程侯.
初平三年，術使堅征荊州，擊劉表. 表遣黃祖逆堅於樊、鄧之間. 堅破之，追渡漢水，遂圍襄陽，單馬行峴山，為祖軍士所射殺. 兄羌子賁帥將士眾就術.
薛瑩
「臣聞五帝三王皆立史官，敘錄功美，垂之無窮. 漢時司馬遷、班固，鹹命世大才，所撰精妙，與六經俱傳. 大吳受命，建國南土. 大皇帝末年，命太史令丁孚、郎中項峻始撰《吳書》. 孚、峻俱非史才，其所撰作，不足紀錄. 至少帝時，更差韋曜、周昭、薛瑩、梁廣及臣五人，訪求往事，所共撰立，備有本末. 昭、廣先亡，曜負恩蹈罪，瑩出為將，復以過徙，其書遂委滯，迄今末撰奏. 臣愚淺才劣，適可為瑩等記注而已，若使撰合，必襲孚、峻之跡，懼墜大皇帝之元功，損當世之盛美. 瑩涉學既博，文章尤妙，同寮之中，瑩為冠首. 今者見吏，雖多經學，記述之才，如瑩者少，是以慺慺為國惜之. 實欲使卒垂成之功，編於前史之末. 奏上之後，退填溝壑，無所復恨. 」
澎湖縣
史
十六世紀，葡萄牙人名之為Pescadores，義「漁人島」也.
王豐
引據
《越中曆代畫人傳》
己亥大疫
己亥年
十二月晦，、之屬，計十有四省區戒備，列甲等. 庚子年正月朔，又十三亦行之.
庚子年
武漢之患者日多，病坊不堪其負，遂籌築行醫院，僅十餘日竣，而第二行醫院正月初九亦就. 十三日，名火神山、雷神山.
正月以降，瘟疫遠播，、、尤甚. 二月十四，天下之染此疾者逾十萬矣. 二月十八世衛會宣疫横天下，之地蓋瘟疫之中心.
醫院
引據
分類:康健
盧武鉉
生涯
分類:大韓民國大統領世家
代數數
代數數者，整數多項式之根也. 聚以成集，記曰\mathbb{A}. 複數而非代數數者，曰超越數. 整數多項式者，多項式內凡系數皆整數者也.
侯延廣
祖
侯益
張居正
張居正，字叔大，或曰字時大，諡文忠，明江陵人也. 少穎敏絕倫. 嘉靖二十六年，成進士，改庶吉士. 授編修.
中央廣播電視總臺
沿革
中國中央電視臺、中央人民廣播電臺、中國國際廣播電臺、中國國際電視臺者，本四臺也，共爲國家新聞出版廣電總局所隸. 然戊戌年正月十一日至十三日，中國共產黨舉會北京，議改黨國之制，旋制方案，曰「合中國中央電視臺、中央人民廣播電臺、中國國際廣播電臺、中國國際電視臺為一，號中央廣播電視總臺」. 三月四日，中央廣播電視總臺肇始經營.
久地驛
久地驛者，南武路之候也. 處扶桑神奈川縣高津區久地四丁目.
洋樂
洋樂，又言古典音樂，西洋從藝之樂也，兼有宗教、凡俗之題. 蓋始乎六稘迨今也. 有樂則，熟成乎一五五〇至一千九百年者，謂曰共曉.
絕對值
定義
絕對值者，數映射實數（「」）且有：
何騰蛟
五年正月，王居桂林，加騰蛟太師，進爵為侯，子孫世襲. 二月，大兵破全州，至興安. 永忠兵大潰，奔桂林，逼王西，縱兵大掠. 騰蛟自永福至. 大兵知桂林有變，直抵北門. 騰蛟督璉、一青等分三門拒守，大兵乃還全州. 會金聲桓、李成棟叛大清，以兵附. 大兵在湖南者姑退，騰蛟遂取全州. 復遣保昌侯曹誌建、宜章侯盧鼎、新興侯焦璉、新寧侯趙印選攻永州，圍城三月，大小三十六戰，十一月朔克之. 未幾，監軍御史余鯤起、職方主事李甲春取寶慶，諸將亦取衡州，馬進忠取常德，所失地多復.
秋刀魚之味
要角
分類:昭和影戲
序數
序數者，次序之數也. 有限序數者，自然數也. 無窮序數者，超限數也.
定義
有集，曰序數，其元素皆子集（「」），且凡取二物，其一為他者之子集也（任取 x,y∈A，有「x⊆y」或「y⊆x」）.
序數，以子集關係為偏序，實良序也，意謂子集必有最小元素也. 有定理云，凡良序集（「(A,≥)」），必序同構 一序數，謂此良序集之序數也（記曰「Ord(A,≥)」）.
吳末帝
寶鼎元年正月，遣大鴻臚張儼、五官中郎將丁忠弔祭昭，及還，儼道病死. 忠說帝曰：「北方守戰之具不設，弋陽可襲而取. 」帝訪群臣，鎮西大將軍陸凱曰：「夫兵不得已而用之耳，且三國鼎立已來，更相侵伐，無歲寧居. 今強敵新并巴蜀，有兼土之實，而遣使求親，欲息兵役，不可謂其求援於我. 今敵形勢方強，而欲徼幸求勝，未見其利也. 」車騎將軍劉纂曰：「天生五才，誰能去兵？譎詐相雄，有自來矣. 若其有闕，庸可棄乎？宜遣間諜，以觀其勢. 」帝陰納纂言，且以蜀新平，故不行，然遂自絕. 八月，所在言得大鼎，於是改年，大赦. 以凱為左丞相，常侍萬彧為右丞相. 冬十月，永安山賊施但等聚眾數千人，劫皓庶弟永安侯謙出烏程，取和陵上鼓吹曲蓋. 比至建業，眾萬餘人. 丁固、諸葛靚逆之於牛渚，但等敗走，謙自殺. 分會稽為東陽郡，分吳、丹楊為吳興郡. 以零陵北部為邵陵郡. 十二月，帝還都建業，衛將軍牧留鎮武昌.
二年秋七月，立成紀、宣威等十一王，各給兵三千，大赦.
國立嘉義大學圖書館
蘭潭總館
蘭潭總館，在嘉義市東區. 地下一樓設自習室、二五〇人坐演講廳、五〇人坐會議室四間、密集書庫、機房；一樓設現期期刊區、參考書區、新書展示區、輿圖區、流通櫃檯、資訊檢索區、休閒雜誌及報紙區、學習共享區、研討室、論文區、藝術作品展示區、交贈書庫、影印室，採編組、典藏組之辦公室在焉；二樓設裝訂期刊區、資訊檢索區、資訊推廣室，閱覽組之辦公室在焉；三樓設音樂欣賞區、視聽學習區、視聽欣賞區、團體欣賞室、視聽討論室、諮詢服務檯、電腦主機室，系統資訊組之辦公室、志工辦公室在焉，四樓陳中文圖書〇〇〇至五〇〇類，設教職員著作室、檢索區、研討室、研究小間、館長室.
關係 (數學)
一集之關係
「前者方減後者方，平方數耳」，獨反射也. 「異乎」，獨對稱也. 「前者為兩倍後者」，獨反對稱也. 「前者異乎一」，獨傳遞也.
「同乎」，唯一等價且偏序者也.
進數
算
以七為例，凡七進數，可書作雙端無窮序列（記曰「」或 ），每項可為零一二三四五六. 其四則與實數類同. 若項零之前皆為零，此乃七進整數是也.
廣島驛
分類:日本鐵道驛
溫帶海洋性氣候
成因
海拂西風，岸行暖流，添降雨. 冬，有鋒面氣旋. 爰秋冬降雨略多於春夏. 雨多為陣雨也.
笮融
曹操攻陶謙，徐州騷動. 融將男女數萬口，馬三千匹，走廣陵. 廣陵太守趙昱待以賓禮. 融酒酣殺昱，放兵大掠，因載而去.
熊希齡
熊希齡者，字秉三，號明志閣主人，又號雙清居士. 湖南鳳凰人也，生於清同治九年七月廿三日. 民國元年三月，希齡以共和黨人入唐紹儀內閣，授財政總長. 俄辭，遷熱河都統，及熱河行宮失寶案發而歸京. 二年四月，國會既開，希齡與梁啟超、湯化龍等籌組進步黨. 七月，希齡以進步黨理事授揆席，啟超等皆入閣，時號曰「人才內閣」. 未幾，大總統袁世凱以國民黨議員附從「二次革命」，既而解散國會；希齡失之所倚，政事皆無從預聞. 三年二月，遂辭本兼各職，自是寄情於慈善. 廿六年十二月廿五日，希齡以風疾歿於香港，年六十有七.
泰國軍人銀行
今總部設曼谷乍都節區拍鳳裕庭路 ，舉國分行三百七十，軒亭一百，港、象皆有分行，大總管乃西瓦拉薩(Subhak Siwaraksa).
澳大利亞
史
後悉尼、墨爾本相爭為都，久未得解，英王伊麗莎白二世遂下詔，營新都堪培拉. 一九六八年重修「澳大利亞成法」（英文：Australia Act），乃去英自立之. 但仍奉英王為澳大利亞聯邦國王. 設總督代英王駐澳，惟國政獨立自主.
瑞典
史
一五二三年六月六日古斯塔夫·瓦薩選為瑞典王，卡爾瑪聯盟亡. 瑞典本奉天主教，王以瑞典主教特羅勒私通丹麥，逐之，並告教皇克萊孟七世以馬格努斯為主教. 教皇怒，命復特羅勒. 時信義宗瑞典文耶經付梓，王大悅，改奉新教，以絕教皇干政之道. 一五九三年，瑞典以信義宗基督教為國教.
呼吸作用
有氧呼吸
有氧呼吸者，以葡萄糖，氧化之，得水及二氧化碳. 此歷促腺苷二磷酸聚磷酸基成腺苷三磷酸. 每摩爾葡萄糖出三十八摩爾腺苷三磷酸.
者葡萄糖， 者氧，  者二氧化碳，  者水，  者腺苷二磷酸，  者磷酸基，  者腺苷三磷酸.
晉
史誌
永嘉元年，晉懷帝即位，東海王專權. 時年民亂蜂起，匈奴、鮮卑、羯、氐、羌諸族叛. 五年，匈奴劉淵陷洛陽，虜懷帝，史稱永嘉之亂.
北人南遷，吳、漢雜處，文化迥異. 北人佔地僑置郡縣，免役有害於國. 晉末厲行土斷，依居處入籍，隔閡始泯.
桓玄之亂，北府兵劉裕平之，封宋王，入攝國政，元熙二年禪讓劉裕.
晉世系
晉世宗景皇帝師(武帝伯父， 追尊)
晉孝懷皇帝熾
晉孝愍皇帝鄴
晉穆皇帝聃
晉太宗簡文皇帝昱
晉烈宗孝武皇帝曜
偏序
全序
全序者，凡二物，必有前者小於後，或後者小於前. 全序必格也.
良序
良序公理曰：「集皆可良序也. 」此與選擇公理等價耳.
石田三成
石田三成者，近江阪田人也. 乳名佐吉. 近江豪傑正繼之次子也. 幼寄三珠院，稍長，為沙彌童子.
秀吉之臣
秀吉將建大阪城，命三成為督領其事. 三年乃成，面川背海，垣高三丈有餘，固日本之所未有也. 秀吉觀之，喜可知也. 執三成手曰：「佐吉. 雖大明、天竺，寧有此雄城哉！」乃除三成治部少輔.
日本既定，秀吉始思逞大欲於大明、朝鮮，乃讓關白於豐臣秀次，自稱太閣，築名護屋於肥前而居之. 命三成、吉繼等搜治諸國舟、粟、甲仗，輾轉輸運於名護屋. 秀吉欲自將大軍入朝鮮，家康、前田利家力諫阻之. 乃命三成、吉繼、長盛為軍監，代己絕海，節制諸軍.
大明軍既入朝鮮，破行長於平壤，走大友義統於鳳山，朝鮮半壁盡復. 諸將懼，欲分兵固守關塞. 三成、吉繼患甬道絕，乃命諸將皆引眾退，聚屯於京城. 諸將以三成怯，愈輕之. 始有疑三成與大明通者. 未幾，大明帥李如松身將數千騎來，墮伏中. 戰竟日，引去. 物議乃息.
文武戰關原
晨，三成與長政、正家秘議於內室. 家康猝引數人至. 家康鞠躬如儀，長政、正家皆免冠拜之，惟三成巾幘，若無睹焉. 長政斥之，三成昂然不顧. 長政怒，擊落其幘，擲於爐中. 三成猶睥睨如初. 家康大笑而去.
時福島正則、池田輝政將三萬五千眾至尾張. 三成行檄招之，俱不應. 三成乃自將軍出，遣部曲以衛美濃. 無何，正則將德永壽昌敗丸毛兼利，陷福束；正則自將萬眾陷竹鼻，斬三成將杉浦重勝. 三成懼，止於大垣，急命島津義弘將三百卒守墨俁. 正則攻墨俁甚急，三成畏而弗救. 島津氏大恨三成.
後，家康命鳥居元忠子成次監三成，欲假成次而辱三成. 然成次遇三成甚厚，若無恨者. 家康怪而問之. 成次對曰：「彼大將也，故吾以大將遇之. 且彼殺我父，亦各為其主也. 」家康不悅，乃命本多正純監三成. 正純欲辱之，乃語三成曰：「秀賴幼弱，汝不以太平為計，而強為叛逆，一朝身名俱裂，實愚者耳. 」三成哂之，曰：「德川不滅，豐臣必亡，此天下所共知也. 吾既不能識人，今日之事固其宜也. 然以小人之故而致敗，是甚可惜也者！」正純曰：「巧言令色，汝之謂也. 夫智者，當曉人情、度時勢. 汝既不知人，又不為備；戰無攻拒之術，敗無自裁之勇，尚受此倒懸之苦，何故也？」三成大笑曰：「敗則敗矣，復言何益？吾忍辱偷生者，俟時機也；敗而不死，欲觀戰後事也. 大將之道，非汝小子所宜聞也. 」正純為之語塞.
孫承宗
時大清兵委廣寧去，遼遺民入居之. 插漢部以告有孚，有孚謀挾西部乘間殲之，冒恢復功. 承宗下檄曰：「西部殺我人者，致罰如盟言. 」是役也 ，全活千余人. 帝好察邊情，時令東廠遣人詣關門，具事狀奏報，名曰「較事」. 及魏忠賢竊政，遣其黨劉朝、胡良輔、紀用等四十五人齎內庫神砲、甲仗、弓矢之屬數萬至關門，為軍中用，又以白金十萬，蟒、麒麟、獅子、虎、豹諸幣頒賚將士，而賜承宗蟒服、白金慰勞之，實覘軍也. 承宗方出關巡寧遠，中路聞之，立疏言：「中使觀兵，自古有戒. 」帝溫旨報之. 使者至，具杯茗而已.
至十二月四日，而有祖大壽之變. 大壽，遼東前鋒總兵官也，偕崇煥入衛. 見崇煥下吏，懼誅 ，遂與副將何可綱等率所部萬五千人東潰，遠近大震. 承宗聞，急遣都司賈登科齎手書慰諭大壽，而令游擊石柱國馳撫諸軍. 大壽見登科，言：「麾下卒赴援，連戰俱捷，冀得厚賞. 城上人群詈為賊，投石擊死數人. 所遣邏卒，指為間諜而殺之. 勞而見罪，是以奔還. 當出搗朵顏，然後束身歸命. 」柱國追及諸軍，其將士持弓刀相向，皆垂涕，言：「督師既戮，又將以大砲擊斃我軍，故至此. 」柱國復前追，大壽去已遠，乃返. 承宗奏言：「大壽危疑已甚，又不肯受滿桂節制，因訛言激眾東奔，非部下盡欲叛也. 當大開生路，曲收眾心. 遼將多馬世龍舊部曲，臣謹用便宜，遣世龍馳諭，其將士必解甲歸，大壽不足慮也. 」帝喜從之. 承宗密札諭大壽急上章自列，且立功贖督師罪，而己當代為剖白. 大壽諾之，具列東奔之故，悉如將士言. 帝優詔報之，命承宗移鎮關門. 諸將聞承宗、世龍至，多自拔來歸者. 大壽妻左氏亦以大義責其夫，大壽斂兵待命.
李孝恭
李孝恭，唐宗室，高祖從弟安子，封趙郡王.
迦納
歷史
加納為西非古國. 公元一九五六年自英國獨立.
勃列日涅夫
勃氏好勳章，命人多授之，故中國坊間諷曰「蘇勳宗」.
二元運算
注
分類:代數
馬士英
太子之來也，識者指其偽，而都下士民譁然是之. 時又有童氏者，自稱王妃，亦下獄. 督撫、鎮將交章爭太子及童妃事. 王亟出獄詞，遍示中外，眾論益籍籍，謂士英等朋奸，導王滅絕倫理. 澍在良玉軍中，日夜言太子冤狀，請引兵除君側惡. 良玉亦上疏請全太子，斥士英等為奸臣. 又以士英裁其餉，大憾，移檄遠近，聲士英罪. 復上疏言：「自先帝之變，士英利災擅權，事事為難. 逆案先帝手定，士英首翻之. 《要典》先帝手焚，士英復修之. 越其傑貪焚遣戍濫授節鉞. 張孫振贓汙絞犯，驟畀京卿. 他如袁弘勳、楊文、劉泌、王燧、黃鼎等，或行同狗彘，或罪等叛逆，皆用之當路. 己為首輔，用腹心阮大鋮為添注尚書. 又募死士伏皇城，詭名禁軍，動曰廢立由我. 陛下即位之初，恭儉明仁，士英百計誑惑，進優童豔女，傷損盛德. 復引用大鋮，睚眥殺人，如雷縯祚、周鑣等，鍛煉周內，株連蔓引. 尤其甚者，借三案為題，凡生平不快意之人，一網打盡. 令天下士民，重足解體. 目今皇太子至，授受分明. 大鋮一手握定抹殺識認之方拱乾，而信朋謀之劉正宗，忍以十七年嗣君，付諸幽囚. 凡有血氣，皆欲寸磔士英、大鋮等，以謝先帝. 乞立肆市朝，傳首抒憤. 」疏上，遂引兵而東. 士英懼，乃遣阮大鋮、硃大黃、黃得功、劉孔昭等禦良玉，而撤江北劉良佐等兵，從之西. 時大清兵日南下，大理少卿姚思孝，御史喬可聘、成友謙請無撤江北兵，亟守淮、揚. 士英厲聲叱曰：「若輩東林，猶藉口防江，欲縱左逆入犯耶？北兵至，猶可議款. 左逆至，則若輩高官，我君臣獨死耳！」力排思孝等議，淮、揚備禦益弱. 會良玉死，其子夢庚連陷郡縣，率兵至採石. 得功等與相持，大鋮、孔昭方虛張捷音，以邀爵賞，而大清兵已破揚州，逼京城.
甲骨蟾
用
夫甲骨蟾，如能善用，理資、數於鼓掌之間，雖莫能解當世飢饉，或釋溫室之氣，然令數理之序井然，其意亦大矣.
鄧家希
分類:緬甸聯邦列傳
秦時麗人明月心
《秦時麗人明月心》，中華人民共和國電視劇也. 改自小說《秦時明月荊軻外傳》，溫世仁所著.
贛語
<div style="position: relative; width:; float:right; border:none;"> 鷹弋片 大通片 懷嶽片 昌都片 吉茶片 耒資片 洞綏片 撫廣片 宜瀏片 贛語者，江西言也. 操之者多居於贛鄱之地，廣則至湘鄂徽閩. 其今之勢，能者甚眾，乃以千萬計. 又以南昌為正源，概分九片之地方言.
孔光
引據
分類:漢列傳
沃丁
沃丁時，伊尹卒，大霧三日，沃丁葬以天子禮，資之三年，以報大德. 既葬伊尹於亳，咎單遂訓伊尹事，作《沃丁》. 立二十九年，或曰十九年，或曰三十年.
羅諾島半圓錢
羅諾島半圓錢，發行於一九三七年，以誌三百五十年前羅諾島殖民地之建. 此殖民地，蓋英格蘭殖民美洲之始也，功敗垂成. 此幣一面有羅利爵士，羅諾島之主. 一面有戴氏之母子，戴氏，美洲之初生英格蘭兒也. 羅利爵士於一五八四年年遣人求地，得羅諾島，在今北卡羅來納州也. 屢建不成，逾三年始定. 戴氏雖生子，民終皆亡.
茶館 (電視劇)
要角
分類:中華人民共和國電視劇
呼嘯青春
《呼嘯青春》，中華人民共和國影戲，改自小說，吳小霧作.
模 (代數)
定義
若標量環為域者，矢量空間也.
三國年號表
據
分類:三國年號
太庚
太庚，又作大庚、小庚，殷商之帝王也，子姓，諱辯，太甲之子，沃丁之弟也.
沃丁崩，太庚立，居亳，在位二十五年，或曰五年，崩，子小甲立. 大庚配妣壬，太戊之母也.
小甲
太庚崩，小甲立，居亳，在位十七年，或曰五十七年，或曰三十六年，崩，弟雍己立.
稍安毋躁，我儕且思名
《稍安毋躁，我儕且思名》，美國影戲，一九六六年三月佈.
範環
範環，有範之環也. 夫範，物之長也.
卜式
卜式，漢河南人也. 以田蓄為事. 入山牧，十餘年，羊致千餘頭. 時漢方事匈奴，式上書，願輸家財半助邊. 上使使問式何欲. 式曰：「天子誅匈奴，愚以為賢者宜死節，有財者宜輸之，如此而匈奴可滅也. 」上以式長者，乃召拜式為中郎，賜爵左庶長；遷成皋令，將漕最. 上以式朴忠，拜為齊王太傅，轉為相. 會呂嘉反，式上書：「願與子男請行死之，以盡臣節. 」上賢之，賜爵關內侯. 明年當封禪，式不習文章，貶為太子太傅. 以壽終.
伊朗
伊朗，居西亞，南挾波斯灣，北眺裏海接土庫曼，西鄰伊拉克，東近巴基斯坦、阿富汗. 古波斯國、安息國也. 國有土一百六十五萬方公里，都德黑蘭，口六千五百餘萬人，多奉回教什叶派. 一九七八年伊斯蘭革命，次年立伊斯蘭共和國，驅國王、反西方、行教法，絕女色、禁酒及豕. 其人擅牧羊. 其地富石油、天然氣.
乒乓球
分類:運動
方五斜七
方五斜七，數學之律也，源出《孫子算經》. 方，形者. 有線者，連同方之對角，曰斜. 若有一方，其邊長五，則其斜為七.
證
方之四隅直角也，故可以勾股定理（泰西謂之畢氏定理）證之.
劉長卿
劉長卿，字文房，河間人. 少居嵩山讀書，後移家來鄱陽最久. 開元二十一年徐徵榜及第. 至德中，歷監察御史，以檢校祠部員外郎出為轉運使判官，知淮西嶽鄂轉運留後. 觀察使吳仲孺誣奏，非罪繫姑蘇獄，久之，貶潘州南巴尉. 會有為辯之者，量移睦州司馬. 終隨州刺史. 長卿清才冠世，頗淩浮俗，性剛，多忤權門，故兩逢遷斥，人悉冤之. 詩調雅暢，甚能煉飾. 其自賦，傷而不怨，足以發揮風雅. 權德輿稱為「五言長城」. 長卿嘗謂：「今人稱前有沈、宋、王、杜，後有錢、郎、劉、李. 李嘉祐、郎士元何得與余並驅. 」每題詩不言姓，但書「長卿」，以天下無不知其名者云. 灞陵碧澗有別業. 今集詩賦文等傳世. 淮南李穆，有清才，長卿之婿也.
生成
定義
集甲（A）生矢量空間乙（B）者，乙乃含甲之最小矢量空間也，曰甲生成矢量空間（「記曰 或 span(A)」 ）. 凡集含甲而小於乙者，必非矢量空間也.
集甲生群乙者，乙乃含甲之最小群也，曰甲生成群.
高士廉
高士廉，名儉，字士廉，以字行，唐渤海蓨人. 祖岳，父勵，文德順聖皇后、長孫無忌之舅.
大嶼山
史
上古之時，大奚山已有民舍. 晉末，盧循亡走至此，業漁鹽，時曰盧亭. 迨宋慶元三年，斯處私鹽大盛，上出兵禁之，遂致傜亂，史稱大奚山傜亂. 寶祐二年，李昴英封番禺開國男，食邑三百戶，大奚山之梅蔚（今梅窩）亦為其食邑之一. 宋末，端宗、帝昺亦嘗驆於此. 明正德時，佛朗機人擾屯門，據大奚山之大澳. 正德十六年，明軍潰之，曰屯門海戰.
君士坦丁三世
君士坦丁三世，西羅馬皇帝. 四零七年，為羅馬兵擁立於不列顛. 率眾渡海，入高盧. 時不列顛受諸夷之侵，君士坦丁悉引兵去，乃無備.
有一童貞，年不惑有一，孕女後，身懷六甲，其感甚劣
《有一童貞，年不惑有一，孕女後，身懷六甲，其感甚劣》，花旗國影戲，二〇一〇年六月八日佈.
讓子彈飛
《讓子彈飛》，中國電影也，姜文導之，二〇一〇年首映. 改編自川人馬識途小說《夜譚十紀》之《盜官紀》.
泰勒夫人
生於一七九零年十一月十二日，居維珍尼亞州. 其家富貴，與泰勒氏於一八一三年成婚，子女有七. 泰勒歷任維珍尼亞州議員、國會議員，夫人未從，留守莊園，理家務. 夫人不好政事，好閨閫之樂，身子素弱，多病. 一八三九年，夫人中風，不能動作.
東明聖王
十四年，秋八月，王母柳花薨於東扶餘，其王金蛙以太后禮葬之，遂立神廟；冬十月，遣使扶餘，饋方物，以報其德.
石悅軍
初，屠豬不徵. 經年，二密鎮衙一地而屠，凡屠者皆須檢驗，徵檢疫費，不從者，以黑豬論處. 屠者利薄，悅軍不從，私屠之，為吏李振軍發見，沒收豬肉，罰銀一千，悅軍自是積怨.
楊玄感
時帝好征伐，玄感欲立威名，陰求將領. 謂兵部尚書段文振曰：「玄感世荷國恩，寵踰涯分，自非立效邊裔，何以塞責！若方隅有風塵之警，庶得執鞭行陣，少展絲髮之功. 明公兵革是司，敢布心腹. 」文振因言於帝，帝嘉之，顧謂羣臣曰：「將門必有將，相門必有相，故不虛也. 」於是賚物千段，禮遇益隆，頗預朝政.
帝征遼東，命玄感於黎陽督運. 于時百姓苦役，天下思亂，玄感遂與武賁郎將王仲伯、汲郡贊治趙懷義等謀議，欲令帝所軍眾飢餒，每為逗遛，不時進發. 帝遲之，遣使者逼促，玄感揚言曰：「水路多盜賊，不可前後而發. 」其弟武賁郎將玄縱、鷹揚郎將萬碩並從幸遼東，玄感潛遣人召之. 時將軍來護兒以舟師自東萊將入海，趣平壤城，軍未發. 玄感無以動眾，乃遣家奴偽為使者，從東方來，謬稱護兒失軍期而反. 玄感遂入黎陽縣，閉城大索男夫. 於是取帆布為牟甲，署官屬，皆準開皇之舊. 移書傍郡，以討護兒為名，各令發兵，會於倉所. 以東光縣尉元務本為黎州刺史，趙懷義為衞州刺史，河內郡主簿唐禕為懷州刺史. 有眾且一萬，將襲洛陽. 唐禕至河內，馳往東都告之. 越王侗、民部尚書樊子蓋等大懼，勒兵備禦. 修武縣民相率守臨清關，玄感不得濟，遂於汲郡南渡河，從亂者如市. 數日，屯兵上春門，眾至十餘萬. 子蓋令河南贊治裴弘策拒之，弘策戰敗. 瀍、洛父老競致牛酒. 玄感屯兵尚書省，每誓眾曰：「我身為上柱國，家累鉅萬金，至於富貴，無所求也. 今者不顧破家滅族者，但為天下解倒懸之急，救黎元之命耳. 」眾皆悅，詣轅門請自效者，日有數千. 與樊子蓋書曰：
伊洛瓦底省
伊洛瓦底省，居伊洛瓦底江之入海處，属国缅甸. 口六百萬餘. 治勃生，下分五縣，大城有三，曰興實達、曰堅景、曰毛淡棉遵. 東鄰仰光省，西濱孟加拉灣，南望安達曼海，海中石油出焉. 沃土千里，民多務農，美稻出焉. 江湖羅布，伊洛瓦底江穿省而過，阿拉干山北其境，景美如畫. 二零零八年五月遭風災，旦夕間亡者逾萬.
楊玄感
刑部尚書衞玄，率眾數萬，自關中來援東都. 以步騎二萬渡瀍、澗挑戰，玄感偽北. 玄逐之，伏兵發，前軍盡沒. 後數日，玄復與玄感戰，兵始合，玄感詐令人大呼曰：「官軍已得玄感矣. 」玄軍稍怠. 玄感與數千騎乘之，於是大潰，擁八千人而去. 玄感驍勇多力，每戰親運長矛，身先士卒，喑鳴叱咤，所當者莫不震攝. 論者方之項羽. 又善撫馭，士樂致死，由是戰無不捷. 玄軍日蹙，糧又盡，乃悉眾決戰，陣於北邙，一日之間，戰十餘合. 玄感弟玄挺中流矢而斃，玄感稍却. 樊子蓋復遣兵攻尚書省，又殺數百人.
泰勒
一八四零年，輝格黨以哈里遜為總統候選人，泰勒副之. 其時，以「哈里遜及泰勒並舉」為號召，大獲民心. 既而勝選，然哈里遜即位一月而崩.
宇文化及
元文都推越王楊侗為主，拜李密為太尉，令擊化及. 密遣徐勣據黎陽倉. 化及渡河，保黎陽縣，分兵圍勣. 密壁清淇，與勣以烽火相應. 化及每攻倉，密輒引兵救之. 化及數戰不利，其將軍于弘達為密所擒，送於侗所，鑊烹之. 化及糧盡，渡永濟渠，與密決戰於童山，遂入汲郡求軍糧，又遣使拷掠東郡吏民以責米粟. 王軌怨之，以城歸於李密. 化及大懼，自汲郡將率眾圖以北諸州. 其將陳智略率嶺南驍果萬餘人，張童兒率江東驍果數千人，皆叛歸李密. 化及尚有眾二萬，北走魏縣. 張愷等與其將陳伯謀去之，事覺，為化及所殺. 腹心稍盡，兵勢日蹙，兄弟更無他計，但相聚酣宴，奏女樂. 醉後，因尤智及曰：「我初不知，由汝為計，強來立我. 今所向無成，士馬日散，負殺主之名，天下所不納. 今者滅族，豈不由汝乎？」持其兩子而泣. 智及怒曰：「事捷之日，都不賜尤，及其將敗，乃欲歸罪. 何不殺我以降建德？」兄弟數相鬬鬩，言無長幼，醒而復飲，以此為恒. 其眾多亡，自知必敗，化及歎曰：「人生故當死，豈不一日為帝乎？」於是鴆殺浩，僭皇帝位於魏縣，國號許，建元為天壽，署置百官.
諸葛瞻
漢武鄉侯諸葛瞻字思遠，丞相亮子也，建興五年生. 年十七，尚公主，拜騎都尉，後為羽林中郎將、侍中、尚書僕射，加軍師將軍. 瞻工書畫，彊識念，蜀人追思亮，咸愛其才敏. 每朝廷有一善政佳事，雖非瞻所建倡，百姓皆傳相告曰：「葛侯之所為也. 」是以美聲溢譽，有過其實.
無窮集合
無窮集合者，有無限元素之集也，或曰無限集. 反之則曰有限集.
紅樓夢
寶黛釵之情
賈府乃金陵大族，賈母溺愛啣玉（此玉為補天未用者）而生之孫賈寶玉（是為神瑛侍者）. 然其不喜聖賢，性好玩. 其表妹林黛玉（絳珠仙子）父母雙亡乃寄居賈府，與寶玉一見如故. 而寶玉之表姊薛寶釵亦因待選入京，寶釵之金與寶玉之玉稱金玉良緣，寶黛釵三人愛恨糾纏不清，因而生出「懷金悼玉」之紅樓夢來.
喜羊羊與灰太狼之決戰次時代
他記
或以爲劇中機器人之名，、、、、等，悉奶茶料. 原創動力直播然之.
祖乙
河亶甲崩，祖乙立. 祖乙圮於耿，殷復興，是為中宗. 巫賢任職. 祖乙以乙日生，故謂之帝乙. 孔子所謂「五世之外，天之錫命，疏可同名」者也. 是以祖乙不為諱，蓋殷禮也. 祖乙在位十九年，或曰二十年，崩，子祖辛立.
諸葛亮
漢丞相武鄉候諸葛亮，字孔明，號臥龍，又號伏龍，諡忠武，琅琊郡陽都人，漢司隸校尉豐後也，光和四年生.
建安十六年，劉璋迎備，使擊張魯. 亮與關羽鎮荊州. 備自葭萌還攻璋，亮與張飛、趙雲等率眾泝江，分定郡縣，與備共圍成都. 成都平，以亮爲軍師將軍，署左將軍府事. 備外出，亮常鎮守成都，足食足兵.
催妝詩
清李漁《憐香伴·婚始》：「催粧詩已去了，叫家童，今日張相公要送親上門，準備酒筵伺候. 」
黃海
黃海，北接渤海灣，東臨朝鮮半島，西及中國，南眺東海，蓋太平洋一海也. 廣三十有八萬平方公里，水均深四十有四米，其底坦然，蓋東亞大陸架也.
競泳
現況
左|縮圖|二零一六奧運，凱蒂・勒德基(Katie Ledecky)告捷，立自由式四百暨八百之新紀錄 夏季奧運之男、女，分競於五十公尺之池，凡十六項. 奧運之外，另有泳總公認之四十競事，然其中八者，未為國際奧會所認.
裁判
裁判長: 號令眾官，悉掌萬國泳總競律決策，籌舉競賽會議，以判孰勝. 配有一哨，短嗚而咸集選手，使立於台側；長嗚，再立於台上，唯仰泳長嗚入水，復長嗚，厥執台下之桿. 待選手就緒，裁判長指揮遂已，使發令員繼替.
終點裁判員: 判定終泳之序，亦裁選手合否終泳之規：蛙蝶二式，需雙手同時及牆.
馬騰
十六年，超起兵反操，騰與二子遂為操所夷其族.
尕勒莽貝伊國
尕勒莽多地復為魯迷素旦治，然阿爾斯蘭四世愈不安，始制其權，佩瓦內憂，其決致，於阿克薩賴戮害素旦，扶王子凱霍斯魯三世登位.
穆罕默德一世於科尼亞治之一月，拜伯爾斯還軍，韃靼兵速至，與其二子戰死，吉姆里亦被擒殺，佩瓦內之噩運亦至，伊兒汗阿八哈大怒，佩瓦內死之，亞美尼亞史載，伊爾汗阿八哈令民餌其肉.
伊兒汗臣，韃靼將軍朱潘牧小亞，其不欲使突厥巴伊肆張，朱潘輕取科尼亞，尕勒莽還本土.
西元一三八一年，艾里特納矣變，大維齊爾卡迪布爾漢丁尼廢艾里特納巴伊穆罕默德二世而立，阿里欲擊之，而侵無成.
西元一四六六年，奧斯曼維齊爾格迪克艾哈邁德帕夏攻尕勒莽，尕勒莽巴伊艾哈邁德逃，至於西元一四七一年，乃下尕勒莽.
祕魯
史
秘魯自公元前萬一千年始有人跡. 其文明之始也，公元前三千年至八百年海澨之小北史前文明也，繼以查文文明、帕拉卡斯文明、納斯卡文明、瓦里文明、奇穆文明、莫切文明. 至公元十五世紀，印加人立印加帝國，祚百年. 美洲先哥倫布世之國，印加至大. 印第安之群也，以農為基，用灌溉、梯田之法；美洲駝之畜，魚之漁，亦甚倚重. 無市、貨之名，所系賴社群互惠及再分機制等.
太和 (東晉)
太和者，乃晉廢帝司馬奕之年號也. 時六年.
阿根廷
阿根廷，在南美洲，北接玻利維亞，西臨智利，南濱大西洋. 方兩百七十七餘萬平方公里、口四千餘萬人. 都布宜諾艾利斯. 產石油、天然氣、硫黃、鉛、銅、鋅之屬. 奉天主教.
黃海伯川
黃海字伯川，以字行，明浙江餘姚人. 天順六年舉人，為建寧教諭. 工于詩，有《竹橋十詠》行世. 子堂字勉仁，弘治十五年中，會試及廷試擬為第三人，未傳臚而卒.
迺賢
迺賢，一作乃賢，字易之，葛邏祿氏. 元人也. 世居金山之西，後散處內地，隨兄塔海宦江浙，遂家明州，生平不喜祿仕，獨長於歌詩，不規規雕刻，而溫柔敦厚，有風人之致. 每一篇出，士大夫輒傳誦之. 時浙人韓與玉能書，王子充善古文，人目為江南三絕. 至正間，用薦為編修官. 有《金台集》、《海雲清嘯集》行世.
民族主義
詮述
分類:政治
林黛玉
判詞
此黛玉、寶釵之合判詞也.
石灰
石灰者，材料也. 經火焚煉為用. 成質之後，入水永劫不壞. 億萬舟楫，億萬垣牆，窒隙防淫，是必由之. 百里內外，土中必生可燔石. 石以青色為上，黃白次之. 石必掩土內二、三尺，堀取受燔；土面見風者不用. 燔灰火料，煤炭居十九，薪炭居什一. 先取煤炭、泥和成餅，每煤餅一層，疊石一層，鋪薪其底，灼火燔之. 最佳者曰礦灰，最惡者曰窯滓灰. 火力到後，燒酥石性. 置於風中，久自吹化成粉. 急用者以水沃之，亦自解散. 分類:礦冶
鄭筱萸
鄭筱萸者，福建福州人也，民國三十三年十月廿五生. 少而敏，多機謀，與人交，西曆一九六八年畢業赴杭，為藥廠雜役，九四年升國家醫藥管理局局長，定神州造藥之規矩，攬六合經營之大權，行賄者車水馬龍，求謁者朝至暮歸，萸堂前接見，妻庭後收禮. 造藥利潤，三分天下萸有其一；煉丹股份，五分資本萸佔其三. 隨令四海之內，藥價暴漲，病患藥貴，無治而死者不可勝數. 有子賣身醫父者，有父賣腎醫子者，有夫婦無錢買藥自盡者，萸荼毒生靈，民漸多有怨恨. 至零六年，國中藥案迭發，死人無算，人心惶惶，民有病不敢用藥，坐以待斃. 萸之劣跡略現，其勢稍頓. 零七年初，接舉報，控萸瀆職敗德，殘害生靈，上聞之，龍顏震怒，著紀委速查嚴辦，會監察部共審此案. 萸門徒眾多，黨羽遍及海內，經營數載，盤根錯節. 然正邪不兩立，紀委監察奉旨偵緝，天網恢恢,疏而不漏；萸之醜類，紛紛落網；為各保性命，競相指證萸之罪狀. 民情激憤，黎元共誅. 七月十日，鄭氏伏誅.
袁隆平
二一年四月十一，卒於湖南長沙，享耆壽九十一.
天津市
天津市，略曰津，又稱沽. 華北之都會也，口千五百萬.
古
元人設海津鎮於直沽，以為海漕樞紐.
近
西曆一九一二年，民國代清. 適第一次世界大戰，官署因復德、奧界之治權. 一九二八年，國民革命軍下天津城，置天津特別市. 一九三零年，廢直轄以為河北省治. 一九三五年，遷治所於保定，復改直轄如故.
人民共和國既立，乃葺天津港，降河北之漢沽來屬. 一九七三年，析武清、靜海、寶坻、薊縣、寧河來隸.
西曆一九八四年後，鄧公行開放之新政，天津復通於海外. 東西洋之公司商行，多有設工廠、分部於津者. 然則論倉廩之實、衣食之足，終不若江南、廣東矣. 及至二〇〇〇年以降，財貨之增量方躋前列.
盤庚
自中丁降，商室比九世亂，王迭立，諸侯弗朝.
中華民國
國府播臺
此後中華民國在臺，以臺北為戰時所都. 其先，民國已行民主於南京，唯遷臺後，中正以內戰未息，圖北伐終日，使政事為中正所專. 中正薨，以子經國嗣，時人譏為「蔣家皇朝」，謂行天子之實也. 經國薨後，李登輝繼起，後行民主於民國.
國民黨馬英九舉為總統. 時寰宇金融海嘯，經濟不振，民心洶怨. 英九復遣江丙坤通好於大陸，議兩岸之方針. 大陸亦遣陳雲林報聘. 在位八年，兩岸通好如一家，商賈往來者熙熙攘攘. 然獨臺者多恥之，謂失卻國體、主權甚矣. 九十九年，與大陸定雙邊經濟協議. 一百零三年，公民據立法院以抗議，時人呼曰太陽花學運. 一百三年九合一選舉，國民黨大敗，蓋盡失民心之故也. 一百五年總統大選，國民黨復大敗，政歸民進黨焉. 今之總統者，民進黨主席蔡英文也. 其政數年，雖是政黨變換，卻無新德再修，而至內政空轉，外交幾斷，「藍綠皆穢雜」之聲大起，為中華民國第三勢力之起始也.
地方
蓋民國承自清制，具廿二省並蒙藏之地. 省下分道，道下置縣. 縣者，皆清世縣、州、府也，民國并合為一. 蒙藏二地，改置蒙古、西藏、青海三地方，並多置特別區，以備建省. 阿爾泰、塔爾巴哈台、伊犛並入新疆省. 北伐後，廢諸道，改置專署，一署治數縣. 特別區擢為省，地方要邑擢為直轄市. 三十四年後，滿洲、臺灣皆復，又析置海南特別行政區，以備新省. 時合有三十五省一特區，並蒙藏二地方，十二直轄市. 內戰間，以數省置一公署，以應戰事，遷臺後皆廢，僅東南公署得存.
高季興
天復二年，梁兵攻鳳翔，李茂貞堅壁不出，太袓議欲收軍還河中，季興獨進曰：「天下豪傑窺此舉者一歲矣，今岐人已憊，破在旦夕，而大王之所慮者，閉壁以老我師，此可以誘致之也. 」太袓壯其言，命季興募勇敢士，得騎士馬景，季興授以計，引見太袓. 景曰：「此行無還理，願錄其後嗣. 」太袓惻然止之，景固請，乃行. 景以數騎馳叩城門告曰：「梁兵將東，前鋒去矣. 」岐人以為然，開門出追梁軍，梁兵隨景後以進，殺其九千餘人，景死之. 茂貞後與梁和，昭宗出，贈景官，謚曰忠壯. 季興由是知名. 明年，拜宋州刺史. 從破青州，徙潁州防禦使，復姓高氏.
天成三年冬卒，年七十一，謚曰武信. 季興子九人，長子從誨立.
契丹滅晉，漢高袓起太原，從誨遣人間道奉表勸進，且言漢得天下，願乞郢州為屬，漢高袓陽諾之. 高袓入汴，從誨遣使朝貢，因求郢州，高袓不與. 從誨怒，發兵攻郢州，為刺史尹實所敗. 漢遣國子祭酒田敏使于楚，假道荊南，從誨問敏中國虛實，以為契丹之後，兵食皆殫，意欲以誚敏，敏為言：「杜重威悉以晉戈甲降虜，虜置之鎮州，未嘗以北，而晉兵皆漢有也. 」從誨不悅. 敏以印本五經遺從誨，從誨謝曰：「予之所識不過孝經十八章爾. 」敏曰：「至德要道，於此足矣. 」敏因誦諸侯章曰：「在上不驕，高而不危，制節謹度，滿而不溢. 」從誨以為譏己，即以大卮罰敏.
湖南周行逢卒，子保權立，其將張文表作亂，建隆四年，太袓命慕容延釗等討之. 延釗假道荊南，約以兵過城外. 繼冲大將李景威曰：「兵尚權譎，城外之約，不可信也. 宜嚴兵以待之！」判官孫光憲叱之曰：「汝峽江一民爾，安識成敗！且中國自周世宗時，已有混一天下之志，況聖宋受命，真主出邪！王師豈易當也！」因勸繼冲去斥候，封府庫以待，繼冲以為然. 景威出而歎曰：「吾言不用，大事去矣，何用生為！」因扼吭而死. 延釗軍至，繼冲出逆于郊，而前鋒遽入其城. 繼冲亟歸，見旌旗甲馬，布列衢巷，大懼，即詣延釗納牌印，太祖優詔復命繼冲為節度使.
后稷
棄幼以植麻、菽遊戲，皆美. 及長，好耕農，善相地，民皆從之. 帝堯聞之，以棄為農師，天下得利，有功. 帝舜曰：「棄，黎民始飢，爾后稷播時百穀. 」封棄於邰，號曰后稷，別姓姬氏.
諾羅敦
縮圖 諾羅敦，柬王也，諾羅敦氏之祖. 佛曆二三七八年誕茶膠省，先王安東之子也. 二四四八年崩於暹羅曼谷，壽七十. 其同父異母之兄西索瓦繼大位.
分類:諾羅敦本紀
域 (代數)
域，或曰體 者，有四則之代數結構也.
鞠
鞠，不窋子也，后稷之後. 繼不窋而立. 卒，子公劉立.
拿破崙一世
遠征俄國
俄英復商，帝大怒，遂以一八一二年六月廿四日，自帥法國、義大利、拿玻里、華沙、萊茵邦聯、普魯士、奧地利、瑞士八十萬軍伐俄羅斯，圖速敗俄軍，以固霸業.
黨衛軍行於敵境
然南北西東.
拿破崙一世
遠征俄國
九月十七日晨，達武令取三處巴格拉基昂凸角堡，遣康龐攻極南一處，德薩列於其左. 博羅金諾素多樹林，康龐方越林，俄炮撃之. 康、德俱傷. 達武聞之，急往援之. 其馬中彈，應而倒地. 索爾比埃以為達武已死，遂以瑞普代領其部. 瑞普至隊中，方知其未歿，遂同指巴格拉基昂凸角堡而攻，卒破之. 巴格拉基昂反攻，為內伊所退，遂求援於巴克萊. 巴克萊應之，中遇法軍，盡歿. 繆拉遇巴格拉基昂，攻之，杜卡、內維羅夫斯基來援.
陛下
陛，陞高階也，從𨸏，坒聲. 陛下者，陛階也，所由陞堂也. 天子必有近臣，執兵陳於陛側，以戒不虞. 謂之陛下者，羣臣與天子言，不敢指斥天子，故呼在陛下者而告之，因卑達尊之意也.
張春華
張春華者，其人有二.
小乙
據
分類:商本紀
孟知祥
三月，唐潞王舉兵於鳳翔，愍帝遣王思同等討之，思同兵潰，山南西道節度使張虔釗、武定軍節度使孫漢韶皆以其地附于蜀. 四月，知祥改元曰明德. 六月，虔釗等至成都，知祥宴勞之，虔釗奉觴起為壽，知祥手緩不能舉觴，遂病，以其子昶為皇太子監國. 知祥卒，謚為文武聖德英烈明孝皇帝，廟號高祖，陵曰和陵.
二十年，世宗以所得蜀俘歸之，昶亦歸所獲周將胡立于京師，因寓書于世宗，世宗怒昶無臣禮，不答.
劉光乂攻夔州，守將高彥儔戰敗，閉牙城拒守，判官羅濟勸其走，彥儔曰：「吾昔不能守秦川，今又奔北，雖人主不殺我，我何面目見蜀人乎！」又勸其降，彥儔不許，乃自焚死. 而蜀兵所在奔潰，將帥多被擒獲. 昶問計於左右，老將石頵以謂東兵遠來，勢不能久，宜聚兵堅守以敝之. 昶歎曰：「吾與先君以溫衣美食養士四十年，一旦臨敵，不能為吾東向放一箭，雖欲堅壁，誰與吾守者邪！」乃命李昊草表以降，時乾德三年正月也. 自興師至昶降，凡六十六日. 初，昊事王衍為翰林學士，衍之亡也，昊為草降表，至是又草焉，蜀人夜表其門曰「世脩降表李家」，當時傳以為笑.
丁儀正禮
評
潘眉：「丁儀、丁廙，官不過右刺奸掾及黃門侍郎，外無摧鋒接刃之功，內無升堂廟勝之效，黨於陳思王，冀搖冢嗣，啟釁骨肉，事既不成，刑戮隨之，斯實魏朝罪人，不得立傳明矣. 」
王鳴盛：「丁儀、丁廙巧佞之猶，安得立傳？」
劉表
初平元年，長沙太守孫堅殺荊州刺史王叡，詔書以表為荊州刺史. 時，江南宗賊大盛，又袁術阻兵屯魯陽，表不能得至，乃單馬入宜城，請南郡人蒯越、襄陽人蔡瑁與共謀畫. 表謂越曰：「宗賊雖盛而眾不附，若袁術因之，禍必至矣. 吾欲徵兵，恐不能集，其策焉出？」對曰：「理平者先仁義，理亂者先權謀. 兵不在多，貴乎得人. 袁術驕而無謀，宗賊率多貪暴. 越有所素養者，使人示之以利，必持眾來. 使君誅其無道，施其才用，威德既行，繈負而至矣. 兵集眾附，南據江陵，北守襄陽，荊州八郡可傳檄而定. 公路雖至，無能為也. 」表曰：「善. 」乃使越遣人誘宗賊帥，至者十五人，皆斬之而襲取其眾. 唯江夏賊張虎、陳坐擁兵據襄陽城，表使越與龐季往譬之，乃降. 江南悉平. 諸守令聞表威名，多解印綬去. 表遂理兵襄陽，以觀時變.
多項式
定義
斯文所議之多項式，乃吾人所習用者也.
加加林
加加林生克盧希諾，近格扎茨克. 格扎茨克，今以加加林名. 幼時，翻砂於柳別爾齊之煉鋼廠，後從蘇聯空軍，屯於盧奧斯塔里空軍基地，近挪威焉. 後，同五人入選於蘇聯太空國策. 登空歸，任宇航員教養所副督教，後所以名名者. 一九六二年，舉為聯盟院代表，旋舉為民族院代表.
東方一號者，加加林所一乘焉. 聯盟一號，加加林為其續備者，墜毀，乘者弗拉基米爾科馬洛夫氏殉. 科馬洛夫，加加林友也. 蘇聯官府恐加加林被難，絕之於太空，加加林遂請飛於宇內. 一九六八年二月十七日，加加林畢學於茹科夫斯基飛行工學院，事遂許. 後五週，加加林偕飛行導師弗拉基米爾謝廖金氏御米格十五飛天，墜於基爾扎奇，皆殉焉.
張春華 (伶人)
張春華，本名士銘，民國十四年誕，京劇伶也，工丑行，出天津稽古社科班，師葉盛章，公元一九七六年與張雲溪合演京劇影作《三叉口》.
晉宣穆皇后
魏正始八年，崩，時年五十九，葬洛陽高原陵，追贈廣平縣君. 咸熙元年，追號宣穆妃. 武帝炎受禪，追尊為太后.
黃河
河出瑪曲. 瑪曲，藏語孔雀之水（藏文：རྨ་ཆུ་）也，藏人亦以此稱河.
大陸
華文言大陸者，多指中國大陸耳.
中南財經政法大學
中南財經政法大學者，華夏之大學也，在漢. 西元一九四八年，中共籌建中原大學，校長范文瀾. 越年，自豫遷漢. 兩千年，中南財經大學併中南政法大學，定名中南財經政法大學. 授法、計學為業. 訓曰博文明理，厚德濟世.
木瓜牛乳
木瓜牛乳者，臺灣之飲也. 合木瓜、牛乳、水、砂糖四者而成.
新加坡藝術大學
彼合二藝術學院為一，一曰南洋美術學院，一曰拉薩爾藝術學院. 為新加坡第七所大學，亦私立大學之初辦也，惟仍見助於政府.
紀昀
紀昀，字曉嵐，清直隸獻縣人，雍正二年生. 乾隆十九年進士，改庶吉士. 散館授編修. 再遷左春坊左庶子. 京察，授貴州都勻府知府. 高宗以昀學問優，加四品銜，留庶子. 尋擢翰林院侍讀學士. 前兩淮鹽運使盧見曾得罪，昀為姻家，漏言奪職，戍烏魯木齊. 釋還，上幸熱河，迎鑾密云. 試詩，以土爾扈特全部歸順為題，稱旨，復授編修.
幻日
幻日之名也，別稱日犬，不知其所由來. 或云自古語「隨日」或「逐日」也. 泰西學名曰「旁日」，出自希臘語也.
宇文泰
宇文泰，字黑獺，武川人.
坤輿
海
亞洲有阿拉伯海，又有紅海，皆由印度洋分注. 歐洲有地中海，又有黑海，又有波羅的海，皆由大西洋分注. 惟亞洲西境之鹹海、裡海，則不通大海. 蓋本大澤，強名之曰海耳.
建初 (高昌)
建初為西域高昌王張孟明之年號，始於公元四八九年，止於四九六年，凡八年.
希爾伯特
一九四三年二月十四日卒于德國哥廷根，年八十二.
阮氏
阮氏，出偃姓，黃帝時賢皋陶後也，同宗有諸嬴. 初居涇水，商封阮國. 文王興周，北滅其國，國人流散，約以國號為氏. 亦有石氏改阮氏者. 陳天康元年，有阮卓為新安王府記室參軍，隨府轉翊右記室，帶撰史著士. 及平歐陽紇，交址夷獠往往聚為寇抄，卓奉使招慰，後越南有阮氏. 故華越諸阮，當為一家. 又越南嘉定阮氏成王業者，改阮福氏，以為國姓，以區別諸阮. 蓋阮系越南大姓，俯拾皆是.
國字標準字體
國字標準字體，正體字所本也. 為民國教育部所定也. 是書也，先傳而因用之，至於今日，或謂繁體，於簡體而言耳.
劉岱公山
三年，青州黃巾百萬入兗州，殺任城相鄭遂，轉入東平. 岱欲擊之，鮑信諫曰：「今賊百萬，百姓皆震恐，士卒無鬥志，不可敵也. 觀賊群輩相隨，軍無輜重，唯以鈔略為資，今不若畜士之力，先為固守. 彼欲戰不得，攻又不能，其勢必離散，後選精銳，據其要害，擊之可破也. 」岱不從，遂與戰，果為所殺.
伯格曼
縮圖|伯格曼像 安斯特·英格瑪·伯格曼，瑞典烏普薩拉人也. 一九一八年七月十四日生，二〇〇七年七月三十日歿. 以導演、為文、製片名，事工於電影、電視、戲劇、廣播. 評者多以柏格曼氏於製影，成就甚豐，讚譽廣受，流化深遠，足居同業諸魁. 有名作電影夏夜微笑、第七印、野草莓、假面、高呼細語、電視叢影妃耦起居、芬尼亞歷山大.
鐵鏽
照鐵乎水氧之中，歷以時日，方崩而朽，蝕也. 今曰鏽者，蓋為朽鐵、壞鋼也，而諸金者，則曰腐蝕也.
文徵明
四方乞詩文書畫者，接踵于道，而富貴人不易得片楮，尤不肯與王府及中人，曰：「此法所禁也. 」周、徽諸王以寶玩為贈，不啟封而還之. 外國使者道吳門，望裏肅拜，以不獲見為恨. 文筆遍天下，門下士贗作者頗多，徵明亦不禁. 嘉靖三十八年卒，年九十矣. 長子彭，字壽承，國子博士. 次子嘉，字休承，和州學正. 並能詩，工書畫篆刻，世其家. 彭孫震孟，自有傳.
漢堡大學
漢堡大學，德國之大學也. 處漢堡. 肇于公曆一九一九年.
尚州市
尚州市（韓國語︰상주시，韓文漢字︰尙州市），簡曰尚州，大韓民國慶尚北道之市也，古稱洛陽、上州、沙伐州、沙伐 (사벌)、位其道之西.
推事
辨名
香港法院，舊時面稱「大人」，即「法官大人」. 職稱按察司. 主權既移交，面稱法官，則云「法官閣下」.
山西省
沿革
北魏天興元年，魏道武帝建都平城，至孝武漢化遷洛，計九十有六年.
獨島
韓國稱獨島、日本謂竹島者，在鯨海中，有東西兩山，周圍八十九島. 其上多石. 環島有出魚貝，藻類，可食. 日本韓國皆以爲領土，而韓人實控之，故有異名. 法國人初至，見其無人，以為無所屬，復擅名利揚庫爾岩.
泉蓋蘇文
而凶殘不道，諸大人與王，密議欲誅，事洩，蘇文悉集部兵，若將校閱者，并盛陳酒饌於城南，召諸大臣共臨視. 賓至，盡殺之，凡百餘人. 馳入宮弑王，斷為數段，棄之溝中，立王弟之子臧爲王，自為莫離支，其官如唐兵部尚書兼中書令職也. 於是，號令遠近｜專制國事，甚有威嚴. 身佩五刀，左右莫敢仰視. 毎上下馬，常令貴人武將伏地而履之. 出行必布隊伍，前導者長呼，則人皆奔迸不避坑谷，國人甚苦之.
會新羅入唐，告百濟攻取我四十餘城，復與高句麗連兵，謀絕入朝之路. 小國不得已出師，伏乞天兵救援，於是太宗命司農丞相里玄獎賚璽書，敕王曰︰「新羅委質國家，朝貢不闕. 爾與百濟，宜各戢兵. 若更攻之，明年，發兵討爾國矣. 」初玄獎入境，蘇文已將兵擊新羅，王使召之乃還. 玄獎宣敕，蘇文曰︰「往者，隋人侵我，新羅乘釁，奪我城邑五百里，自此怨隙已久. 若非還我侵地，兵不能已. 」玄獎曰︰「既往之事，焉可追論. 今遼東，本皆中國郡縣，中國尚不言，高麗豈得必求故地？」蘇文不從. 玄奬還具言之. 太宗曰︰「蓋蘇文弑其君，賊其大臣，殘虐其民. 今又違我詔命，不可以不討. 又遣使蔣儼諭旨，蘇文竟不奉詔. 乃以兵脅，使者不屈，遂囚之窟室中. 於是太宗大舉兵，前後凡三征之，竟全敗，蓋蘇文遂繼掌高句麗. 乾封元年卒. 三子︰男生、南建、男產，皆至高位.